Mayat nelayan jatuh laut ditemukan terapung

GEORGE TOWN: Mayat nelayan tempatan yang terjatuh ke dalam laut di jeti Lembaga Kemajuan Ikan Malaysia (LKIM) Teluk Bahang, dekat sini semalam ditemukan terapung tidak jauh dari lokasi lelaki itu terjatuh, awal hari ini.

Pengarah Agensi Penguatkuasaan Maritim Malaysia (APMM) Pulau Pinang Kapten Maritim Abd Razak Mohamed berkata, mayat Chan Eng Liong, 53, ditemukan terapung oleh pihak bomba yang menjalankan operasi mencari dan menyelamat (SAR) pada 4.12 pagi tadi.

“Pihak kami telah mengaktifkan SAR sebaik dimaklumkan berhubung kejadian seorang nelayan bot tempatan terjatuh ke dalam laut di Jeti LKIM Teluk Bahang pada 5 petang semalam sebelum mayat mangsa ditemukan awal pagi ini,” katanya dalam kenyataan hari ini.

Katanya mayat lelaki itu dihantar ke Hospital Pulau Pinang untuk dibedah siasat. – BERNAMA


Tiga peserta Ironman Langkawi lemas dikejarkan ke hospital

LANGKAWI: Tiga peserta kejohanan triathlon, Ironman Langkawi Malaysia di sini dipercayai lemas ketika berlangsungnya cabaran itu pada pagi ini.

Ketua Polis Daerah Langkawi, Asisten Komisioner Shariman Ashari berkata, ketika kejadian peserta sedang melakukan disiplin renang di Pantai Kok, di sini.

“Seorang peserta wanita dan dua lelaki lemas dan telah dikejarkan ke hospital.

“Seorang daripadanya masih belum sedarkan diri,” katanya ketika dihubungi di sini hari ini. – Kosmo

Authors

Media Variasi

View all posts

Diyana Rahip

View all posts

View all posts

View all posts


MAIM tambah baik syarat KPI, temu duga perkahwinan Islam di Melaka

Exco Pendidikan, Pengajian Tinggi dan Hal Ehwal Agama negeri, Datuk Rahmad Mariman berkata, ia antara penambahbaikan dilakukan Majlis Agama Islam Melaka (MAIM) bagi syarat KPI dan temu duga Perkahwinan Islam di negeri itu.

“Ia adalah keputusan mesyuarat yang bersidang pada 17 Mac dan diperkenankan oleh Yang di-Pertuan Agong Al-Sultan Abdullah Ri’ayatuddin Al-Mustafa Billah Shah pada 19 Mei yang bersetuju mengenai penambahbaikan syarat tersebut.

“Selain itu, tempoh sah laku sijil KPI adalah 10 tahun atau untuk sekali perkahwinan sahaja atau mana yang terdahulu, bagi kursus yang dihadiri bermula pada 1 Jun 2023 dan selepasnya,” katanya dalam kenyataan di sini hari ini.

Mengulas lanjut Rahmad berkata, pihak-pihak yang dikecualikan daripada menghadiri KPI iaitu individu pernah berkahwin, individu berumur 45 tahun ke atas dan belum pernah berkahwin, warganegara Malaysia yang menetap dan menjalankan akad nikah di luar negara.

Katanya, selain itu turut dikecualikan ialah warganegara asing, orang kurang upaya (OKU) pekak dan bisu serta lain-lain kategori atas budi bicara Ketua Pendaftar, Pendaftar Kanan atau Pendaftar.

“Bagaimanapun individu ini digalakkan juga mengikuti kursus bagi melengkapkan keilmuan institusi kekeluargaan di Melaka.

“Bagi individu yang pernah berkahwin, individu berumur 45 tahun ke atas dan belum pernah berkahwin serta OKU pekak dan bisu, mereka diwajibkan untuk menghadiri Temu Duga Perkahwinan,” katanya. – BERNAMA


Jho Low atasi pengarah 1MDB dalam keputusan pelaburan luar pesisir 1MDB – Saksi

KUALA LUMPUR: Bekas pegawai bank Singapura memberitahu Mahkamah Tinggi di sini hari ini bahawa berdasarkan pemerhatiannya, Jho Low adalah pihak atasan yang memberi kebenaran berhubung keputusan kewangan membabitkan pelaburan luar pesisir 1Malaysia Development Berhad (1MDB) dalam Brazen Sky Limited.

Bekas Ketua Perkhidmatan Pengurusan Kekayaan BSI Bank, Kevin Micheal Swampillai, 59, bersetuju dengan cadangan peguam Tan Sri Muhammad Shafee Abdullah yang mewakili Datuk Seri Najib Tun Razak bahawa situasi itu menjadikan Jho Low atau nama sebenarnya Low Taek Jho kelihatan lebih berkuasa, mengatasi dua pengarah 1MDB, Terence Geh dan Azmi Tahir.

Sebelum ini, mahkamah diberitahu bahawa Brazen Sky adalah syarikat yang ditubuhkan pada 12 Julai 2012 di British Virgin Islands (BVI) sebagai transit atau jentera tujuan khas (SPV) untuk menghantar balik dana pelaburan 1MDB.

Saksi pendakwaan ke-44 itu berkata, tanggapannya ialah Azmi dan Geh tidak diberi kuasa untuk membuat sebarang keputusan yang melibatkan transaksi itu dan mereka perlu merujuk kepada pihak berkuasa yang lebih tinggi, yang diperhatikan menunjuk kepada Jho Low, ahli perniagaan yang kini dalam buruan.

Beliau berkata demikian semasa pemeriksaan balas oleh Muhammad Shafee pada perbicaraan Najib dalam kes membabitkan penyelewengan RM2.3 bilion dana 1MDB.

Muhammad Shafee: Urusan di Brazen Sky tidak boleh bergerak melainkan Azmi dan Geh kata ‘ya’, tetapi apa yang kamu katakan dalam pernyataan saksi kami ialah Jho Low mengatasi mereka? Keputusan itu mengikut keputusan Jho Low?

Kevin: Ya.

Muhammad Shafee: Dalam pernyataan saksi, kamu juga menyatakan bahawa Najib adalah pihak berkuasa yang lebih tinggi yang kamu telah jelaskan sebagai andaian semata-mata, tetapi sekarang ini jawapan kamu kelihatan bercanggah dengan Perenggan 48 (pernyataan saksi) berhubung transaksi yang merujuk kepada ‘pihak berkuasa lebih tinggi’ sebagai Jho Low, di mana Jho Low mengatasi mereka (Azmi dan Geh)?

Kevin: Ya.

Muhammad Shafee: Ia bukan keadaan di mana  perdana menteri dan menteri kewangan ketika itu (Najib) mengatasi mereka (Azmi dan Geh)?

Kevin: Ya.

Kevin berkata, beliau tidak akan menyangka Najib akan terlibat dalam urus niaga ini memandangkan ia adalah urusan operasi yang memerlukan pengurusan mikro.

Terdahulu, saksi itu mengulangi bahawa Jho Low telah mengancam untuk membawa perniagaan berkaitan 1MDB ke tempat lain setiap kali wakil BSI menekannya mengenai 1MDB untuk mendapatkan penjelasan atau soalan lanjut mengenai transaksi tersebut.

Beliau berkata Yak Yew Chee, yang pada masa itu merupakan pengurus perhubungan BSI, adalah individu utama yang berurusan dengan Jho Low berhubung isu berkaitan 1MDB.

“Saya tidak tahu di mana Yak ketika ini. Kali terakhir saya bertemu Yak di Singapura pada awal tahun ini,” kata saksi itu.

Perbicaraan di hadapan Hakim Datuk Collin Lawrence Sequerah bersambung esok.

Najib, 70, menghadapi empat pertuduhan menggunakan kedudukannya untuk memperoleh suapan berjumlah RM2.3 bilion daripada dana 1MDB dan 21 pertuduhan pengubahan wang haram membabitkan jumlah yang sama. – BERNAMA


Rombakan Kabinet: Saya sedang fikirkan, kata Anwar

KUALA LUMPUR: Perdana Menteri, Datuk Seri Anwar Ibrahim memaklumkan beliau sedang memikirkan tentang rombakan Kabinet.

Anwar memaklumkan perkara itu kepada pemberita yang bertanyakan perkara itu pada program Malaysia ICT Summit 2023 di ibu negara petang ini.

“Saya sedang fikirkan (rombakan Kabinet),” katanya ringkas.

Beliau kemudian berjalan meninggalkan program tersebut yang berakhir pada pukul 6.15 petang.

Terdahulu, Anwar merasmikan Malaysia ICT Summit 2023 dan mengadakan lawatan pameran teknologi komunikasi maklumat (ICT). – Kosmo!

Author

Media Variasi

View all posts

View all posts


Rekaan batik Permaisuri Agong dipamer di Pameran Synthesis

KUALA LUMPUR: Lebih 40 rekaan batik yang dihasilkan oleh Raja Permaisuri Agong Tunku Hajah Azizah Aminah Maimunah Iskandariah dipamerkan pada Pameran Synthesis di Galeri Prima, Balai Berita The New Straits Times Press di sini bermula Isnin hingga 18 September depan.

Menerusi perkongsian di laman Facebook Istana Negara, Raja Permaisuri Agong telah berkenan berangkat menyempurnakan majlis perasmian pameran itu pada Isnin.

Turut berangkat Tengku Puteri Raja Tengku Puteri Afzan Aminah Hafidzatullah Binti Al-Sultan Abdullah Ri’ayatuddin Al-Mustafa Billah Shah.

Menurut Istana Negara, Galeri Prima adalah galeri seni persendirian pertama mendapat perkenan Raja Permaisuri Agong untuk mempamerkan karya eksklusif baginda iaitu batik cetakan blok yang merupakan antara teknik pembuatan batik tradisional tertua di Malaysia.

Baginda turut memperkenan Galeri Prima mempamerkan 12 karya pelukis batik terbaik negara iaitu Ramli Malek di antara tahun 1943 hingga 1982 dan beberapa karya yang dipamer adalah sebahagian daripada koleksi seni persendirian Seri Paduka serta tidak pernah dipamerkan kepada umum sebelum ini.

Pameran itu turut menampilkan 42 karya seni 37 artis tempatan terkenal dan baharu seperti Datuk Chuah Thien Teng, Chuah Seow Keng, Yusof Ghani, Abdullah Jones, Fauzin Mustafa, Mastura Abdul Rahman, Zaharin Muhammad serta Raja Azhar Idris. – BERNAMA


Bunyi lato-lato ganggu majlis akad nikah, Tok Kadi ‘sound’ budak suruh diam

DEMAM lato-lato yang popular di Indonesia kini sudahpun memasuki Malaysia sehinggakan jika anda ke pasar malam atau pasar raya pasti kelihatan lambakan permainan lato-lato dijual.

Permainan yang sedang trending itu nyata membuatkan sebilangan pihak rasa kurang senang kerana bukan sahaja membahayakan diri si kecil malahan, bunyi yang terhasil ketika dimain itu terkadang merimaskan.

Baru-baru ini tular di media sosial sebuah video memaparkan seorang Tok Kadi yang sedang bertugas mengendalikan sesi akad nikah terganggu seketika dek bunyi lato-lato itu.

Menerusi video itu, kelihatan sebuah majlis akad nikah sedang dijalankan di sebuah lokasi yang tidak dikenal pasti di Indonesia.

Tanpa menghiraukan pasangan pengantin dan tetamu yang hadir, Tok Kadi yang sedang membacakan akad tiba-tiba menyebut, ‘lato-lato diam’ berulang kali kerana terlalu geram dengan bunyi berkenaan.

Perkara itu susulan kedengaran bunyi budak bermain lato-lato dengan kuat hingga mengganggu konsentrasinya.

Menjengah di ruangan komen, rata-rata warga maya turut meluahkan rasa geram dengan bunyi lato-lato itu.

“Berisik (bising) woy haha” – _nofit

“Saya ke mall ja ada ja anak kecil yang bawa lato-lato, ya ampun..” – Fiera Sya

“Aku juga paling benci dengar (bunyi) lato-lato, bising” – Henny_2204

*klik untuk menonton video Tok Kadi ‘sound’ budak suruh diam main lato-lato

Author

Diyana Rahip

View all posts

View all posts


Azizulhasni masih berbisa, menang perak keirin di Jakarta

KUALA LUMPUR: Jaguh berbasikal trek negara, Datuk Mohd Azizulhasni Awang membuktikan bahawa beliau masih berbisa dan menjadi pencabar pingat pada Olimpik Paris 2024, apabila meraih pingat perak di Kejohanan Piala Negara-Negara Kesatuan Berbasikal Antarabangsa (UCI).

Pelumba berusia 35 tahun yang melakukan pembedahan jantung terbuka pada April lepas, berjaya menamatkan saingan keirin lelaki di tempat kedua dengan catatan masa 10.263 saat di Velodrom Antarabangsa Jakarta, Indonesia, malam tadi.

Pemenang pingat perak keirin Olimpik Tokyo 2020 itu, hanya sedikit ketinggalan di belakang juara dunia tiga kali berturut-turut sejak 2020, Harrie Lavreysen dari Belanda yang mencatatkan masa 10.239 saat pada final acara itu.

Pelumba Israel, Mikhail Yakovlev membawa pulang gangsa dengan catatan 10.423 saat, manakala seorang lagi wakil negara, Muhammad Shah Firdaus Sahrom tidak berjaya menamatkan final itu selepas terlibat dalam kemalangan dengan pelumba New Zealand, Sam Dakin pada pusingan terakhir.

Mohd Azizulhasni, yang dikenali sebagai The Pocket Rocketman seterusnya dijadualkan beraksi dalam acara pecut hari ini.

Beliau menjalani pembedahan jantung terbuka susulan disahkan mengalami masalah jantung jarang ditemui dikenali sebagai arteri koronari kanan yang menyalur dari aorta di posisi janggal/ganjil (AAORCA) di Hospital Epworth Richmond, Melbourne, sebelum kembali beraksi pada penghujung tahun lepas.

Terdahulu, Muhammad Ridwan Sahrom gagal melayakkan diri ke suku akhir, selepas terkandas pada repechage pusingan pertama.

Sementara itu, pelumba meningkat naik, Nurul Izzah Izzati Mohd Asri pula, terkandas pada pusingan final 1/16 acara pecut wanita.

Pelumba berusia 19 tahun itu, merupakan satu-satunya wakil negara yang berjaya melepasi pusingan kelayakan acara itu, tewas kepada pemenang pingat perak keirin Kejohanan Dunia 2021 dan 2022 Mina Sato dari Jepun.- BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Lebih 100,000 RR Royalties di lima lokasi

KUALA LUMPUR: Jenama butik terkemuka negara, Rizman Ruzaini menghimpunkan lebih 100,000 RR Royalties pada kempen koleksi raya yang bertempat di lima lokasi RR Pop Up Booth terpilih di seluruh negara.

Lima lokasi terlibat adalah di sekitar Kuala Lumpur iaitu Farenheit88 pada 27 Mac hingga 30 April, Shangri-La Hotel (28 Mac – 30 April), dan Absolut Bazaar (14-17 April); di Central I-City, Shah Alam (4 Mac hingga 30 April), dan Komtar JBCC, Johor Bahru (31 Mac – 30 April)

Ketua Pegawai Eksekutif Rizman Ruzaini, Rizman Nordin berkata, platform jualan lebih tertumpu secara dalam talian dan ia membataskan pengalaman RR Royalties untuk merasai, mencuba, menyentuh dan melihat secara dekat setiap produk yang ingin dibeli.

Justeru, katanya, tujuan utama RR Pop Up Booth diadakan adalah untuk mendekatkan Rizman Ruzaini dengan RR Royalties yang selama ini menjadi tulang belakang keteguhan jenama ini untuk lebih 17 tahun di persada industrI fesyen.

“Dengan adanya RR Pop Up Booth ini, kami mahu mereka berasa lebih dekat dengan jenama kami. Mereka boleh cuba sendiri, sentuh dan amati secara dekat produk itu sebelum membelinya.

“Kami sendiri sebagai pemilik jenama ini dapat bersua muka dengan pelanggan yang kami sayangi di samping berkomentar secara terus bersama mereka,” katanya.

Menerusi kempen itu juga, Rizman Ruzaini menyusun aktiviti menarik selain promosi tawaran harga istimewa dan sesi ‘happy hour’ yang akan membuatkan RR Royalties ’rambang mata’ untuk membeli-belah.

“Antara aktiviti yang menanti pelanggan RR ialah sesi Meet & Greet bersama selebriti kesayangan ramai yang sebahagian besarnya terdiri daripada RR Muses sendiri seperti Mira Filzah, Diana Danielle, Marsha, Sharifah Rose, Nazim Othman, Daler Yusuf, Malek Mccrone dan ramai lagi.

“Lebih menarik lagi, di RR Pop Up Booth itu nanti, akan turut diadakan persembahan nyanyian oleh penyanyi jemputan. Pasti meriah dan gamat jadinya!

Rizman berkata, penganjuran RR Pop Up Booth itu juga memberi platform kepada pengedar, RR Icon dari seluruh negara untuk menjana pendapatan tambahan di musim perayaan ini.

Katanya, kira-kira 100,000 RR Royalties akan menyerbu RR Pop Up Booth ini sepanjang tempoh kempen berlangsung.

Pastinya aura produk Rizman Ruzaini itu sendiri seperti baju raya, skarf dan aksesori yang akan menarik mereka ke booth tersebut di samping tawaran menarik yang disediakan.

Author

Tun Puteh Wanti

View all posts

View all posts


1,312 kemalangan hari keenam OP Selamat 19

1,312 KEMALANGAN HARI KEENAM OP SELAMAT 19

KUALA LUMPUR: Sebanyak 1,312 kemalangan direkodkan di seluruh negara pada hari keenam pelaksanaan Op Selamat 19 sempena Tahun Baharu Cina, semalam.

Pengarah Jabatan Siasatan dan Penguatkuasaan Trafik Bukit Aman, Datuk Seri Mat Kasim Karim dalam kenyataan hari ini berkata, kemalangan itu melibatkan 1,603 kenderaan.

Beliau berkata, berdasarkan statistik harian polis, kereta mencatatkan jumlah tertinggi iaitu 1,160 kes, diikuti pacuan empat roda (210), motosikal (184), lori (19), van (19), bas (5), teksi (4) dan masing-masing satu kes kemalangan basikal dan kenderaan polis.

Op Selamat 19 dilaksanakan selama 10 hari bermula 18 hingga 27 Jan di seluruh negara.-BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


170 rakyat Malaysia ditipu, dijual seperti hamba – MHO

PUTRAJAYA: Kira-kira 170 orang rakyat Malaysia menjadi mangsa kepada sindiket penipuan kerja di Myanmar, Laos dan Kemboja dan masih terperangkap di sana.

Demikian pendedahan Pertubuhan Kemanusiaan Masyarakat Antarabangsa Malaysia (MHO), yang komited memperjuangkan hak-hak asasi manusia dalam aspek program kemanusiaan dan khidmat guaman.

Setiausaha Agung MHO, Datuk Hishamuddin Hashim berkata, kebanyakan mangsa-mangsa adalah rakyat Malaysia yang berbangsa Cina.

“Pihak MHO menerima aduan bahawa mereka diperdaya oleh sindiket penipuan kerja di sana dengan pelbagai cara antaranya secara platfom online di mana ditawarkan dengan gaji yang tinggi.

“Kemudiannya apabila berada di sana mereka ini akan disuruh bekerja secara paksa, diugut serta diseksa oleh sindiket tersebut.

“Mereka dipaksa membuat pekerjaan haram seperti scammer, judi online dan diugut serta dipukul sekira tidak mencapai sasaran jualan, mereka akan dijual kepada pihak lain pula.

“Terdapat di antara mangsa di sana dipercayai dijual daripada satu ejen kepada ejen yang lain serta satu syarikat kepada syarikat yang lain malah daripada satu negara kepada negara yang lain,” katanya dalam satu kenyataan.

Beliau menyerahkan satu Memorandum Menggesa Kerajaan Membantu Rakyat Malaysia, Mangsa Sindiket Penipuan Kerja di Luar Negara kepada wakil Menteri Luar Negeri, Datuk Seri Saifuddin Abdullah di Putrajaya hari ini.

Tindakan MHO memperjuangkan nasib mereka adalah bertepatan dengan Perkara 3 ‘Universal Declaration of Human Rights’ (UDHR) di mana ia menekankan bahawa semua orang mempunyai hak untuk hidup, kebebasan dan keselamatan diri.

Perkara ini turut disokong di dalam Perlembagaan Persekutuan Malaysia di dalam Perkara 5 dan Perkara 8 di mana ia telah menyatakan bahawa setiap orang di negara mempunyai hakdan mereka adalah sama di sisi undang-undang.

Tambah Hishamuddin, sindiket penipuan tersebut juga menuntut wang pampasan daripada rakyat Malaysia jika ingin dilepaskan atau dihantar kembali balik ke Malaysia dalam lingkungan lebih kurang RM50,000 hingga RM100,000.

“Pihak kami juga difahamkan terdapat beberapa mangsa apabila tidak tahan diseksa telah membuat laporan kepada pihak berkuasa di sana malangnya tiada tindakan serta pembelaan dan mereka beranggapan bahawa sindiket penipuan tersebut mempunyai pengaruh yang kuat di sana.

“Perkara ini telah berlanjutan yang mana menyebabkan hidup mereka dalam keadaan tertekan dan sebilangan daripada mereka telah gagal dikesan dan hilang jejak daripada ahli keluarga mereka di Malaysia.

“Pihak kami juga dimaklumkan bahawa terdapat ahli keluarga mangsa yang telah membuat laporan polis serta meminta bantuan kerajaan Malaysia dan Kedutaan Negara Malaysia di negara-negara tersebut tetapi tiada keputusan positif diterima di mana tindakan yang diambil dikatakan tidak mencukupi.

Tambahnya, MHO beranggapan bahawa ini adalah satu perlanggaran hak asasi manusia yang jelas dan jenis perhambaan moden yang juga bentuk pemerdagangan manusia yang salah di sisi undang-undang.

“MHO berharap pihak Wisma Putra dapat menghantar wakil ke negara-negara yang terlibat iaitu Myammar, Laos dan Kemboja.

“Perdana Menteri Malaysia digesa meletakkan tekanan mengenai isu ini semasa Persidangan Asia (ASEAN Conference) serta boleh mengambil tindakan diplomatik dengan negara-negara tersebut sekiranya perkara ini berpanjangan dan gagal diselesaikan,” kata kenyataan itu.

Selain itu, pihak MHO juga mengusulkan kerjasama di antara pihak Wisma Putra dan Kementerian Dalam Negeri melalui Jabatan Imigresen Malaysia untuk
memperketatkan syarat-syarat perjalanan ke luar negara bagi rakyat Malaysia yang ingin ke negara-negara berisiko seperti Kemboja, Laos dan Vietnam.

Syarat perjalanan yang ketat hendaklah dikuatkuasakan kepada rakyat Malaysia yang berumur di bawah 40 tahun yang keluar dengan tujuan untuk mendapat peluang pekerjaan di negara-negara Kemboja, Laos dan Vietnam.

Hanya syarikat-syarikat yang berdaftar dan mendapat kelulusan dari Kerajaan Malaysia dan negara-negara yang terlibat dibenarkan untuk mengambil pekerja.

Author

Tun Puteh Wanti

View all posts

View all posts


Isteri calon PRN Terengganu kesal 9 bulan digantung tidak bertali

CYBERJAYA: “Saya hanya mahu tahu status saya sebab sudah hampir sembilan bulan saya digantung tidak bertali.”

Itulah ungkapan yang diluahkan seorang wanita dipercayai isteri kepada seorang calon di Dewan Undangan Negeri pada Pilihan Raya Negeri (PRN) di Terengganu.

Menurutnya, timbul desas-desus mengatakan mereka sudah bercerai namun sehingga kini dia masih tidak menerima sebarang dokumen perceraian itu.

Tambah wanita itu, suaminya yang berusia lewat 40-an dan kini penyandang kerusi DUN didakwa mendiamkan diri selepas rahsia perkahwinan mereka di negara jiran diketahui isteri pertama lelaki terbabit pada Oktober tahun lalu.

“Selepas kantoi, dia (suami) berjanji memujuk isteri pertamanya untuk menyelesaikan perkara berkenaan dengan cara baik, namun sebaliknya pula yang berlaku.

“Sampai sekarang saya tidak tahu status saya macam mana. Suami berdiam diri dan cuba mengelak apabila diajak berbincang.

“Kali terakhir saya berhubung dengannya pada April lalu menerusi aplikasi WhatsApp dan suami minta supaya saya bersabar,” katanya seperti dilapor Harian Metro.

Bercerita tentang awal perkenalan mereka, wanita itu mengatakan dia mula rapat dengan ahli politik itu pada 2019.

Wanita terbabit menjelaskan, ketika berkenalan dengan ahli politik itu, dia masih bergelar isteri kepada lelaki lain.

Namun, perkahwinannya sebelum ini gagal bertahan lama dan mereka bercerai pada hujung 2021.

“Saya kemudiannya berkahwin dengan ahli politik itu di Thailand pada Mac 2022 dengan ditemani dua rakan kami,” katanya.

Ditanya sama ada pendedahannya itu berniat untuk menjatuhkan karier ahli politik terbabit pada PRN kali ini, kata wanita tersebut dia tidak berniat berbuat demikian dan sudah lama berusaha mendapatkan penjelasan daripada lelaki itu, namun gagal.

Menurutnya, beberapa bulan lalu, dia ada berjumpa beberapa orang pemimpin ‘senior’ parti berkenaan untuk mengadu masalah itu selain bertujuan untuk mencari jalan penyelesaian secara baik.

“Tetapi, apabila diajak bersemuka, suami saya enggan bekerjasama dan sehingga kini tiada penyelesaian,” luahnya.

Beberapa hari lalu, hangat di media sosial apabila sebilangan pihak mempersoalkan keputusan kepimpinan parti mencalonkan semula ahli politik itu pada PRN kali ini.

Sementara itu, calon PRN terbabit ketika ditemui pemberita selepas penamaan calon di sini, hari ini enggan mengulas lanjut mengenai isu berkenaan.

“Insya-Allah… kita akan mengambil tindakan. Insya-Allah… Allah bersama kita,” jawabnya ringkas.

Author

Diyana Rahip

View all posts

View all posts


Mayat kanak-kanak jatuh longkang ditemukan selepas empat kali laungan azan

KUALA LUMPUR:  Mayat seorang kanak-kanak lelaki berusia 10 tahun, yang hilang selepas dipercayai terjatuh ke dalam longkang di Jalan Ukay Perdana, Ukay Perdana, Ampang pada Sabtu lepas, ditemukan di bawah timbunan batu-bata petang tadi.

Ketua Zon 4 (Hulu Langat) Jabatan Bomba dan Penyelamat Selangor, Shahrin Yusmar Mat Yusof berkata, mayat kanak-kanak itu ditemukan pada kira-kira 5.10 petang.

Beliau berkata, bomba menemukan mayat berkenaan pada jarak 400 meter dari lokasi kejadian dan 100 meter dari Pos Kawalan Bomba.

“Pada mulanya kami telah korek kawasan yang dikenal pasti ada mayat, namun tidak jumpa.

“Selepas empat kali laungan azan dibuat, tidak lama kemudian anggota saya melihat ada lalat hurung di lokasi berkenaan dan ketika itulah kami dapat petunjuk lalu mula menggali semula dan menemukan tubuh kanak-kanak itu,” katanya kepada Bernama ketika ditemui di lokasi kejadian.

Shahrin Yusmar berkata, tubuh kanak-kanak berkenaan sempurna, tidak reput dan hanya kulit sahaja yang mula melepuh di beberapa bahagian anggota badan.

Beliau berkata, usaha mencari dan menyelamat (SAR) mangsa kedua itu sedikit mencabar apabila terdapat tanah runtuh semalam.

“Alhamdulillah, hari ini keadaan cuaca juga baik dan tidak hujan mempermudahkan urusan kami menemukan mayat kanak-kanak lelaki berkenaan,” katanya sambil menambah operasi SAR ditamatkan secara rasmi pada 6.30 petang.

Menurutnya mayat kanak-kanak itu akan dibawa ke Hospital Ampang untuk dibedah siasat.

Pada Sabtu lepas, seorang kanak-kanak lelaki berusia lapan tahun ditemukan lemas manakala seorang lagi masih hilang dipercayai hanyut dalam longkang di Jalan Ukay Perdana, Ampang, di sini.

Mangsa yang lemas dikenali sebagai Wan Muhammad Ammar Wan Mohd Noor Hafizan manakala mangsa yang masih hilang dikenali sebagai Muhammad Riqullah Mohd Shafie berusia 10 tahun. – BERNAMA


Dua lelaki ragut wanita hingga cedera ditahan

KOTA BHARU: Polis menahan dua lelaki tempatan berusia 31 dan 39 tahun kerana terlibat dalam kejadian ragut seorang wanita sehingga mangsa mengalami luka kecil di lengan dan tangan kiri di Jalan Kelochor di sini pada 16 Februari lepas.

Ketua Polis Daerah Kota Bharuy, ACP Mohd Rosdi Daud berkata, kedua-dua suspek ditahan di Pasir Puteh, pada 6.30 petang pada Sabtu lepas, hasil risikan dan intipan dijalankan pihak polis.

“Susulan penahanan suspek, polis merampas sebuah motosikal yang digunakan sewaktu kejadian dan hasil saringan air kencing mendapati kedua-dua suspek positif dadah, selain turut mempunyai rekod lampau kesalahan dadah.

“Kedua-dua suspek direman selama empat hari mulai semalam, bagi membantu siasatan mengikut Seksyen 395 Kanun Keseksaan, jika sabit kesalahan boleh dihukum penjara sehingga 20 tahun dan boleh dikenakan sebat,” katanya dalam kenyataan hari ini.

Sebelum ini, video kejadian ragut itu tular dalam laman sosial dan pihak polis turut mengesahkan menerima laporan mengenai insiden itu yang mangsa wanita berusia 54 tahun dilihat berseorangan menunggang motosikal di Jalan Kelochor diragut dua lelaki tidak dikenali yang menunggang sebuah motosikal berwarna kuning sehingga menyebabkan mangsa terjatuh. – BERNAMA


Shafee nafi Najib terima layanan istimewa

KUALA LUMPUR: Peguam Datuk Seri Najib Tun Razak, Tan Sri Muhammad Shafee Abdullah hari ini menafikan dakwaan pihak-pihak yang mengatakan bekas perdana menteri yang sedang menjalani hukuman penjara itu menerima layanan istimewa disebabkan keadaan kesihatannya.

Ketika ditemui media di Kompleks Mahkamah Kuala Lumpur semasa mahkamah berhenti rehat ketika perbicaraan kes rasuah RM2.2 bilion Najib melibatkan 1Malaysia Development Bhd; Muhammad Shafee berkata anak guamnya itu menerima layanan yang sama seperti banduan lain.

Peguam itu turut menolak dakwaan sesetengah pihak yang mengatakan Najib diberikan bilik kelas pertama di Hospital Kuala Lumpur (HKL) atau Hospital Rehabilitasi Cheras (HRC), dan berkata beliau yang telah melawat anak guamnya itu semasa dirawat di hospital berkenaan mendapati bilik yang diberikan adalah bilik standard sahaja.

“Tidak, (dakwaan itu) bohong semata-mata, langsung tidak berasas, ia adalah bilik standard bagi pesakit dalam kalangan banduan yang memerlukan rawatan sedemikian, itu (bilik) yang diberikan kepada dia (Najib), saya sendiri melihatnya.

“Jadi apa yang layanan istimewanya? Saya tidak faham. Tak ada (istimewanya),” katanya.

“Tak ada. Mungkin dari segi makanannya, disebabkan ulser, ya, mereka tidak boleh berikan dia makanan yang pedas, tidak boleh berikan makanan berminyak,” tambahnya.

Ditanya sekiranya Najib mendapat makanan dari luar (penjara), Shafee berkata keluarga Najib sendiri tidak dibenarkan membekalkan makanan kepada Najib kerana dietnya perlu dipantau, disebabkan keadaan kesihatannya.

Beliau berkata tekanan darah Najib masih tinggi, dan pihak berkuasa penjara sedang memantau dietnya.

Pada 21 Sept lepas, Jabatan Penjara mengesahkan Najib dimasukkan ke HRC untuk rawatan susulan, dan akan kembali ke Penjara Kajang bagi menjalani hukuman sebaik sahaja dia selesai dengan rawatannya.

Najib, 69, dimasukkan ke Penjara Kajang pada 23 Ogos lepas setelah Mahkamah Persekutuan mengekalkan hukuman penjara 12 tahun dan denda RM210 juta terhadapnya kerana menyalahgunakan dana SRC International Sdn Bhd berjumlah RM42 juta. – BERNAMA


Arab Saudi minta PM Anwar lanjut tempoh lawatan – Setiausaha Politik PM

KUALA LUMPUR: Kerajaan Arab Saudi telah meminta Perdana Menteri Datuk Seri Anwar Ibrahim untuk melanjutkan tempoh lawatan rasmi ke negara itu baru-baru ini bagi menyusun pertemuan antara beliau dan pemimpin negara berkenaan.

Setiausaha Politik kepada Perdana Menteri, Ahmad Farhan Fauzi yang menjelaskan perkara itu berkata Anwar bagaimanapun terpaksa menolak permintaan berkenaan secara baik kerana beliau telah dijadualkan hadir ke majlis berbuka puasa bersama Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong Tunku Azizah Aminah Maimunah Iskandariah.

Selain itu katanya, Perdana Menteri juga dijadualkan mengadakan kunjungan rasmi ke Phnom Penh, Kemboja esok, seterusnya ke Hainan dan Beijing, China pada Rabu untuk bertemu dengan Presiden China, Xi Jinping dan rakan sejawatnya, Li Qiang.

“Saya mengambil maklum terhadap suara daripada beberapa pihak berkepentingan yang sengaja mempolitikkan isu berkenaan lawatan rasmi Perdana Menteri ke Arab Saudi baru-baru ini.

“Saya menggesa kepada pihak yang kekontangan modal dan bankrap isu untuk menghentikan polemik ini, dan bersama mendukung usaha serta upaya Kerajaan Perpaduan dalam memperkukuh imej Malaysia selain memantapkan kerjasama dan hubungan luar negara,” katanya dalam kenyataan, hari ini.

Ahmad Farhan berkata lawatan berkenaan yang diisi dengan jadual padat dan tersusun, sangat berhasil, antara lain dalam memperkukuh hubungan Putrajaya-Riyadh, meskipun terdapat dakwaan sesetengah pihak bahawa lawatan rasmi Perdana Menteri ke Arab Saudi dari 22 hingga 24 Mac lepas, adalah gagal dan membazirkan wang rakyat.

Beliau berkata, lawatan ke negara Timur Tengah itu yang diadakan dalam tempoh singkat setelah Anwar dilantik sebagai Perdana Menteri ke-10, menyaksikan pemimpin negara itu mengadakan pertemuan dengan Pertubuhan Kerjasama Islam (OIC) dan badan Liga Muslim Dunia.

Katanya, Anwar juga menyaksikan beberapa pemeteraian Memorandum Persefahaman (MoU) penting melibatkan lapangan perniagaan dan industri, menekuni beberapa permasalahan mendesak yang merundung dunia Arab dan Islam, selain menyantuni komuniti serta mahasiswa Malaysia di Arab Saudi. – BERNAMA


BN tidak sokong PH atau PN, setuju jadi pembangkang – Ismail Sabri

KUALA LUMPUR: Dewan Tertinggi Barisan Nasional (BN) hari ini membuat keputusan untuk tidak menyokong mana-mana gabungan untuk membentuk kerajaan, kata Perdana Menteri Datuk Seri Ismail Sabri Yaakob.

Naib Presiden UMNO itu menerusi catatan ringkas di laman Facebook memaklumkan setakat ini, BN bersetuju menjadi pembangkang.

“Alhamdulillah, Dewan Tertinggi BN telah membuat keputusan tidak menyokong mana-mana gabungan untuk membentuk kerajaan. BN tidak menyokong Pakatan Harapan (PH) mahupun Perikatan Nasional (PN),” katanya.

Ismail Sabri adalah antara yang hadir pada mesyuarat Dewan Tertinggi BN yang dipengerusikan Pengerusi BN Datuk Seri Dr Ahmad Zahid Hamidi di Menara Dato’ Onn, di sini hari ini.

Turut hadir Timbalan Pengerusi BN, Datuk Seri Mohamad Hasan; Naib Pengerusi BN, Datuk Seri Dr Wee Ka Siong dan Tan Sri SA Vigneswaran serta Setiausaha Agung BN, Datuk Seri Dr Zambry Abdul Kadir.

Pengerusi BN Sabah, Datuk Seri Bung Moktar Radin berkata, tiada surat akuan berkanun ditandatangani oleh Ahli Parlimen BN pada mesyuarat Dewan Tertinggi parti itu hari ini.

Selain itu, katanya mesyuarat hari ini juga tidak mencadangkan sebarang nama untuk jawatan Perdana Menteri.

“Kami bersolidariti dalam kesatuan iaitu tunggu keputusan pucuk pimpinan untuk menentukan hala tuju kami,” katanya ketika ditemui selepas mesyuarat Dewan Tertinggi BN itu.

Turut mengesahkan tiada surat akuan berkanun ditandatangani oleh Ahli Parlimen BN hari ini adalah Datuk Seri Jalaluddin Alias, yang merupakan Ahli Parlimen Jelebu.

Pilihan Raya Umum ke-15 (PRU15) pada 19 Nov berakhir dengan situasi Parlimen tergantung apabila tiada parti atau gabungan parti politik mendapat majoriti mudah 112 kerusi untuk membentuk kerajaan Persekutuan.

Keputusan PRU15 menyaksikan PH memperoleh 82 kerusi Parlimen, PN (73), BN (30), Gabungan Parti Sarawak (23), Gabungan Rakyat Sabah (enam), Warisan (tiga), Bebas (dua) serta Parti Bangsa Malaysia dan Parti Kesejahteraan Demokratik Masyarakat masing-masing satu kerusi. – BERNAMA


Ronaldo nafi pindah ke kelab Al Nassr

BINTANG bola sepak, Cristiano Ronaldo menegaskan bahawa laporan yang mengaitkan perpindahannya ke kelab Arab Saudi, Al Nassr adalah tidak benar.

Bekas pemain Manchester United itu akhirnya bersuara selepas spekulasi berhubung khabar angin berkenaan tersebar setelah dia meninggalkan The Old Trafford bulan lalu.

Media sebelum ini melaporkan bahawa pemain berusia 37 tahun itu berada di ambang mengikat kontrak dua setengah tahun dengan Al Nassr yang akan menyaksikan pemenang lima kali Ballon d’Or itu bakal menerima 173 juta pound (RM925 juta) semusim.

“Tidak, itu tidak benar – tidak benar,” kata Ronaldo kepada pemberita selepas perlawanan tersebut, lapor DailyMail.

Sementara itu, sumber yang rapat dengan Ronaldo memberitahu media bahawa ‘perjanjian yang didakwa’ selesai tersebut merupakan perkara karut.

Penyerang Portugal itu sebelum ini tidak membuat sebarang komen mengenai masa depannya semasa kempen Piala Dunia, namun kini dia mengesahkan tidak akan berpindah ke Arab Saudi.

Al-Nassr merupakan antara kelab paling berjaya di Arab Saudi, setelah dinobatkan sebagai pemenang liga utama negara itu sembilan kali, dengan kemenangan terbaru pada 2019.

Author

Diyana Rahip

View all posts

View all posts


Dr Abd Latiff cabar Ismail Sabri cipta sejarah, pecat Kabinet masa ‘injury’

CYBERJAYA: Mungkin Perdana Menteri kerajaan ‘caretaker’, Datuk Seri Ismail Sabri Yaakob boleh mencipta sejarah dengan memecat anggota Kabinet dalam masa ‘injury time’, kata Menteri di Jabatan Perdana Menteri (Tugas-Tugas Khas), Datuk Dr Abd Latiff Ahmad.

Dr Abd Latiff berkata demikian susulan Perdana Menteri ke-9 (PM9) sebelum ini mengeluarkan kenyataan secara ‘gurauan’ dengan mengatakan beliau berhak membubarkan Kabinet atau ‘memecat’ kesemua menteri ekoran tindakan 12 menteri yang mengutuskan warkah kepada Yang di-Pertuan Agong untuk membuat bantahan.

Dr Abd Latiff yang juga merupakan bekas Ahli Parlimen Mersing turut menegaskan bahawa terdapat beberapa kenyataan yang tidak tepat serta mengelirukan dikeluarkan oleh Ismail Sabri ketika berucap pada Program Solidariti Kestabilan dan Kemakmuran Barisan Nasional (BN) di Dewan Perdana Kompleks UMNO Bagan Datuk, pada Isnin.

“Semua keputusan Mesyuarat Jemaah Menteri adalah konsensus, sebulat suara selama 14 bulan di bawah kepimpinan PM9. Kita tidak pernah mengundi untuk menentukan apa jua keputusan.

“Kabinet hanya bincang perkara dasar dan polisi untuk rakyat. Kita tidak bincang hal-hal politik berparti.

“Kita berbincang hal persediaan pilihan raya bersekali dengan persediaan bencana, Monsun Timur Laut (MTL) dan persediaan Bajet 2023,” katanya dalam satu kenyataan media hari ini.

Beliau yang merupakan bekas Menteri Pertahanan itu turut menzahirkan kekecewaan apabila Ismail Sabri tidak pernah meminta mandat berhubung tarikh pembubaran Parlimen bersama dengan anggota Kabinet.

“Cuma (perkara PRU15) PM9 tidak pernah untuk beliau meminta mandat daripada anggota Kabinet mengenai tarikh pembubaran parlimen. PM9 ada menyatakan bahawa kita utamakan persediaan bencana, MTL dań kos barangan (ekonomi) daripada perkara PRU15,” katanya.

Mengulas lanjut berhubung tindakan Ismail Sabri mengatakan bahawa beliau berhak memecat Menteri Kabinet, Dr Abd Latiff akur selaku Perdana Menteri sememangnya beliau berkuasa.

Bagaimanapun, Ismail Sabri tidak sewajarnya berkata demikian kerana setiap ahli Kabinet itu mempunyai maruah.

“Memang kita tahu Perdana Menteri mempunyai kuasa “hire and fire”, namun kami pun ada maruah, tidak perlu pecat kami, kami pun boleh letak jawatan lebih awal,” ujarnya.

Author

Diyana Rahip

View all posts

View all posts


Luah perasaan di media sosial, cerita kebenaran atau buka aib?

KUALA LUMPUR: Menjadikan media sosial seperti Facebook, Instagram dan TikTok sebagai “medan curahan perasaan” semakin menjadi trend, sama ada berkongsi yang positif dan menggembirakan atau sebaliknya.

Lebih membimbangkan ada yang tanpa segan silu mendedahkan perkara peribadi kerana mungkin tidak dapat memendam rasa atau setakat mahu mengisi kandungan sensasi untuk akaun media sosial mereka.

Ibarat episod drama rantaian, berikutnya menjadi tular serta bualan masyarakat, namun adakah apa yang dilakukan itu memberi kelebihan atau memalitkan lumpur ke muka sendiri atau keluarga terdekat?

BANTU ASPEK ‘SOCIAL ANXIETY’

Menurut pakar psikologi dan pengasas CPC International yang berpejabat di Bandar Baru Bangi, Dr Noor Aishah Rosli, tindakan meluahkan perasaan di media sosial atau disebut social sharing of emotion menjadi amalan terkini bahkan budaya kebanyakan masyarakat di seluruh dunia.

“Meluahkan perasaan di platform media sosial pertamanya menunjukkan keberanian seseorang untuk memberitahu emosi mereka sama ada gembira, marah atau sedih. Jika dibandingkan sebelum ini, kita dibelenggu rasa malu dan takut jika orang mengata dan sebagainya.

“Zaman sekarang dah terbalik, peredaran zaman dan perkembangan teknologi membuatkan manusia berani bercerita, berkongsi perasaan dan masalah.

“Ia juga dapat membantu mereka yang mengalami social anxiety (gangguan kebimbangan sosial), yang mengalami ketakutan melampau untuk bercerita dengan orang lain. Ini kerana maklum balas yang diterima daripada orang ramai di media sosial mungkin dapat membantu memberi kelegaan kepada mereka,” katanya kepada Bernama baru-baru ini.

Beliau menambah, tindakan meluahkan emosi di media sosial antara lain boleh mempengaruhi dan memberi motivasi kepada orang lain untuk melakukan tindakan yang sama kerana manusia belajar melalui pemerhatian dan akan meniru sesuatu perkara.

“Tabiat manusia suka mendapat perhatian daripada orang lain. Sebagai contoh jika muat naik status mengenai kejayaan, komen yang diterima seperti ucapan tahniah pastinya memberi kepuasan. Begitu juga jika ‘post’ mengenai perkara yang menyedihkan, trauma dan mengaibkan, orang akan menzahirkan rasa simpati atau memberi kata-kata semangat.

“Mereka yang gemar meluah di media sosial dan mendapat maklum balas daripada orang ramai, tanpa disedari turut memberi idea kepada pengguna media sosial lain yang turut berhadapan masalah sama untuk bertindak,” katanya.

ISU RUMAH TANGGA BUKAN UNTUK TONTONAN

Media sosial boleh jadi platform terbaik untuk memberitahu masyarakat berhubung sesuatu perkara namun Dr Noor Aishah menekankan perlu ada batasan dan mengikut kesesuaian perkara yang ingin dikongsikan.

“Ada perkara yang dikongsikan di media sosial akan membuatkan pengguna lain berfikir, adakah mereka juga berhadapan situasi yang sama? Sebagai contoh, seorang ibu berkongsi secara umum anaknya dibuli di sebuah sekolah berasrama.

“Pengguna media sosial lain yang membaca status berkenaan terutama kaum ibu akan lebih mengambil berat perihal anak mereka. Apabila isu itu tular, pihak berkaitan akan mengambil tindakan susulan termasuk penambahbaikan bagi membanteras insiden buli di sekolah,” katanya menambah, isu sedemikian  boleh dijadikan panduan kepada orang ramai.

Beliau turut mengingatkan bahawa isu rumah tangga bukanlah sesuatu yang sesuai untuk dikongsikan di media sosial lebih-lebih lagi apabila melibatkan golongan selebriti popular kerana ia akan lebih memberi tekanan dan implikasi besar kepada ramai pihak khususnya ahli keluarga.

Dr Noor Aishah menjelaskan, masalah dalaman rumah tangga yang didedahkan kepada umum hanya mengundang ahli masyarakat menjadi ‘hakim tidak bertauliah’ sama ada menzahirkan simpati atau menghamburkan kata-kata kesat, mengeji, memaki hamun sehingga ke tahap mengaibkan dan menjatuhkan maruah orang lain.

“Apabila kisah rumah tangga didedahkan (terutama selebriti), sebagai contoh ramai yang akan bercakap mengenai si A. Dan jika kita ‘melayan’ (memberi komen) setiap perkongsian ia bukan sahaja membawa kepada perkara negatif bahkan bimbang jatuh dosa sebagai orang Islam kerana kita orang luar tidak tahu perkara sebenar,” katanya.

STATUS SOSIAL MEMPENGARUHI

Berpendapat status sosial turut mempengaruhi tahap keberanian seseorang untuk memuat naik status yang ‘mengundang’ sekali gus menarik perhatian masyarakat, Dr Noor Aishah berkata, golongan berpengaruh dan ‘ada nama’ lazimnya melakukan tindakan sebegini.

“Jika perhatikan mereka yang banyak bercerita di media sosial ni, biasanya orang yang ada nama, ada duit, jadi mereka tak kisah pun kalau orang tahu masalah mereka dan mengata sebab rasa kuat dan berpengaruh.

“Tapi bagi golongan yang biasa-biasa ni, jarang kita lihat mereka ‘post’ di media sosial jika berlaku masalah rumah tangga, bukan tak ada tapi jarang. Mungkin sebab tiada keberanian, lagipun siapa mereka? (berbalik kepada status sosial, bukan golongan dikenali).

“Biasanya golongan selebriti yang banyak ‘post’ di media sosial. Mungkin juga kerana kehidupan mereka sangat berkait rapat dengan media sosial dan platform media yang lain jadi mereka rasa lebih mudah meluahkan perasaan,” katanya.

Bukan sahaja masalah dalaman rumah tangga melibatkan selebriti popular yang didedahkan kepada umum boleh menimbulkan suasana tidak selesa kepada pihak keluarga, malahan ia memberi kesan psikologi kepada anak-anak untuk jangka masa panjang termasuk tekanan mental, kebimbangan, murung dan sebagainya.

Seperti kata Dr Noor Aishah, apabila seorang isteri atau suami bercerita kepada orang ramai keburukan pasangan mereka, bagaimana agaknya penerimaan pasangan, ibu bapa, anak-anak dan ahli keluarga?

“Kalau rasa tak seronok (dalam perkahwinan) pergilah ke pejabat agama dan guna saluran yang betul. Mungkin ada antara mereka melihat media sosial saluran terbaik selepas lama bertahan dan berdiam diri, hakikatnya tidak sama sekali kerana implikasinya cukup besar.

“Hal rumah tangga melibatkan banyak pihak. Anak-anak akan tengok, baca dan mereka menilai apa yang berlaku di depan mata. Kasih sayang mungkin berbelah bagi apabila mereka fikir si ayah atau ibu jahat, ayah nampak buruk sebab buat ibu menangis, berdasarkan cerita-cerita yang berpunca dan tersebar di media sosial,” katanya menambah, anak-anak akan menjadi mangsa keadaan.

Tindakan mengikut emosi juga boleh mengakibatkan keluarga menanggung malu dan membawa kepada pemikiran yang tidak rasional, sehingga perkara tidak berlaku pun akan difikirkan secara berlebihan.

“Isu masalah rumah tangga di mana-mana dan sejak dulu, cuma bezanya sekarang ia dipertontonkan. Sebenarnya kita tidak perlu tahu pun kerana tidak ada kaitan dengan kita, tapi bila dah ‘post’ kita baca, kita naik geram, rasa empati dan macam-macam perasaan ada.

“Kesannya berlarutan kepada masyarakat yang sibuk ambil tahu dan terbawa-bawa rasa tidak puas hati, bagi komen itu ini dan sudahnya ahli masyarakat sendiri yang bergaduh,” katanya menasihatkan pihak terlibat agar bermuhasabah diri.

JEJAS KESELAMATAN DATA PERIBADI

Sementara itu, Timbalan Presiden Persatuan Pengguna Siber Malaysia (MCCA), Azrul Zafri Azmi berkata, terdapat beberapa jenis luahan yang biasa dilakukan oleh pengguna siber, antaranya luahan ikhlas kerana tiada tempat mengadu dan tidak mempunyai ramai kawan serta luahan negatif bagi menagih perhatian, mengharapkan sokongan dan mendambakan ‘like’.

Selain itu, ada luahan yang sengaja direka-reka bagi menarik penyokong dan apabila tular mereka akan menggunakan populariti untuk tujuan perniagaan dan mengutip derma.

Hal ini melibatkan prinsip “pemasaran yang buruk juga adalah pemasaran”.

Bagaimanapun, Azrul Zafri berpandangan, trend meluah perasaan di media sosial bahaya kerana mendedahkan diri kepada kelompok yang berniat jahat.

Beliau menjelaskan, tindakan demikian akan membuatkan orang luar tahu tahap emosi orang yang berkenaan dan menggunakannya untuk mengambil kesempatan, justeru, media sosial sepatutnya digunakan untuk menyebarkan perkara yang positif dan bermanfaat.

“Ada juga yang suka membuat luahan umum berkenaan ideologi politik dan isu agama. Tidak semua orang mempunyai pendapat yang sama maka kita patut elakkan luahan yang sengaja menimbulkan suasana tegang,” katanya menambah, media sosial bukan tempat untuk mencari musuh.

Mengaitkan kemungkinan pendedahan tertentu akan mendorong pihak lain ‘menangguk di air yang keruh’ dalam aspek keselamatan data peribadi, Azrul Zafri berkata apabila luahan terlalu kerap, orang luar akan dapat menjangka ‘pergerakan atau perkembangan’ diri seseorang.

Beliau memberikan contoh,  soal keluar dengan siapa, siapa anak-anak, siapa pasangan dan penggunaan teknologi kecerdasan buatan (AI) memudahkan data berkenaan dimanipulasi untuk pelbagai tujuan seperti ugutan, pemasaran dan sebagainya.

“Setiap apa yang kita kongsi akan ada kesannya. Pihak yang tidak bertanggungjawab akan mengambil kesempatan sebagai contoh memanipulasi tarikh hari lahir kita yang kita gunakan sebagai kata laluan, alamat tempat tinggal membawa kepada risiko pecah rumah dan risiko culik di sekolah anak.

“Contoh lain, seorang selebriti meluahkan perasaan mengenai konflik rumahtangga, akan ada pihak ketiga yang mengintai peluang untuk membuat perkara yang tidak elok dan ada juga mengambil peluang untuk menumpang populariti isu tersebut untuk tujuan lain. Akhirnya, isu rumahtangga tidak selesai tetapi pihak lain yang meraih keuntungan,” katanya.

Berdasarkan prinsip kepenggunaan siber yang baik beliau berkata, tidak salah berkongsi atau memberi pengajaran kepada umum, namun perlu berpada kerana bimbang ia akan berbalik kepada diri sendiri, membahayakan keluarga dan membuka ruang untuk pihak lain mengambil kesempatan.

PILIH SALURAN TEPAT

Bagi pengamal undang-undang, Zakiah Daod pula, pengaruh media sosial dan masyarakat hari ini tidak dapat dipisahkan sekali gus menjadikan ramai yang semakin berani menjaja kisah rumah tangga di aplikasi TikTok sejak akhir-akhir ini.

“Hampir setiap hari ada sahaja individu terutama kaum wanita memuat naik video dengan berkongsi perasaan sedih kerana dicurangi atau diceraikan pasangan. Walaupun niat mereka mungkin untuk tujuan kesedaran dan sebagai peringatan tetapi hakikatnya tindakan itu lebih kepada membuka aib sendiri.

“Contohnya, pernah tular isu isteri ‘menangkap’ suami berstatus seorang doktor bersama perempuan lain. Langkah wanita itu saya sifatkan sebagai tidak wajar dan kes seperti ini yang boleh dikatakan mengaibkan kerana ia disebarkan di media sosial untuk tontonan masyarakat semata-mata, sebaliknya bukan melibatkan kesan undang-undang.

“Langkah yang sepatutnya diambil ialah melaporkan salah laku (khalwat) pasangan tersebut kepada institusi berkaitan agar siasatan dan tindakan selanjutnya boleh diambil. Kes itu akan didengar di saluran yang sepatutnya, dihadiri oleh pihak yang terlibat dan kisah sebenar yang berlaku hanya akan di simpan di dalam rekod mahkamah dan di dalam bilik bicara sahaja,” katanya.

Masalah yang dialami hanya akan menjadi satu lagi episod ‘drama bersiri’ apabila didedahkan di media sosial dan menurut Zakiah, ia juga akan mengeruhkan keadaan apabila pembaca memberi komen negatif dan lebih buruk lagi memberikan nasihat yang salah.

“Daripada menggunakan media sosial untuk meluahkan masalah, lebih baik menggunakannya untuk mencari maklumat ke mana masalah wajar dibawa dan agensi yang boleh membantu.

“Contohnya jika berhadapan masalah penderaan, buatlah carian di Internet seperti ‘laporan kes dera wanita’. Pelayar Internet akan membawa anda kepada maklumat siapa yang boleh dihubungi seperti Pertubuhan Pertolongan Wanita, hospital, balai polis, Jabatan Kebajikan Masyarakat serta undang-undang yang berkaitan selain permohonan di mahkamah untuk mendapatkan perintah injuksi supaya pendera tidak dapat menghampiri anda,” jelasnya. – BERNAMA


Tiada lagi kelulusan perolehan tanpa tender – PM Anwar

PUTRAJAYA: Perdana Menteri, Datuk Seri Anwar Ibrahim menegaskan proses tata kelola kerajaan pimpinannya tidak boleh lagi berlaku kelulusan perolehan tanpa tender.

Pada majlis perjumpaan Perdana Menteri bersama warga Jabatan Perdana Menteri (JPM) di sini hari ini, Anwar berkata, kerajaan pimpinannya tidak lagi boleh mengizinkan kebocoran, ketirisan dan rasuah terus berleluasa.

“Soal peraturan, perolehan, soal kelulusan tanpa tender ini semua tidak boleh lagi.

“Maka untuk peringkat awal ini, saya ingin menyeru, mengajak saudara (penjawat awam) untuk sama-sama dalam pasukan, mari kita bertekad untuk menyelamatkan negara kita,” katanya.

Katanya, sewaktu menerajui Kementerian Kewangan, beliau telah memberi arahan untuk tidak membenarkan ahli keluarga atau rakan terdekat mendapat kepentingan dalam projek berkaitan kerajaan.


Lelaki ceroboh padang bawa bendera Palestin ketika perlawanan United-Copenhagen

TINDAKAN seorang lelaki yang menceroboh padang sambil membawa bendera pro-Palestin menyebabkan perlawanan penting Manchester United menentang FC Copenhagen terganggu pada awal pagi Khamis.

Pasukan Inggeris itu baru sahaja mendahului 1-0 di ibu negara Denmark, menerusi gol Rasmus Hojlund pada minit ketiga dalam aksi Liga Juara-Juara itu.

Permainan terpaksa dihentikan sementara atas faktor keselamatan bagi mengendalikan seorang lelaki yang berada dalam padang, lapor talkSport.

Gambar tular memaparkan lelaki tersebut membawa bendera Palestin disertai tulisan ‘Free Palestine’ (Bebaskan Palestin).

Malah, bendera itu turut mengandungi tulisan ‘Hentikan pembunuhan kanak-kanak di Gaza’ dan ‘Mari kita berdiri bersama’.

Perlawanan sekali dihentikan pada minit ke-16 berikutan kecemasan perubatan di tempat duduk penyokong.

Permainan disambung semula empat minit kemudian.

Copenhagen menggunakan masa itu untuk menyamakan kedudukan selepas Rasmus Hojlund meletakkan pelawat mendahului pasukan tuan rumah 2-0.

United sekali lagi mendahului melalui Bruno Fernandes, tetapi Copenhagen akhirnya meraih tiga mata.

Permainan tamat dengan United tewas 3-4 di tangan Copenhagen, sekali gus menyebabkan anak buah Erik ten Hag menduduki tangga tercorot Kumpulan A.

Author

Fazleen Safina Abd Jamil

View all posts

View all posts


‘Mesti sokong MU malam tadi’ – Dr Zulkifli sempat bahan ketika lepaskan kambing di tiang gol

CYBERJAYA: Tindakan sesetengah penyokong yang melakukan ejekan atau membahan kekalahan pasukan bola sepak dalam sesuatu perlawanan, ibarat menjadi lumrah dalam dunia sukan tersebut.

Seperti biasa, penyokong pasukan yang tewas akan dianggap ‘koyak’ atau tidak cukup kental sekiranya mudah melenting apabila dibahan oleh penyokong pasukan lawan.

Tidak ketinggalan, Datuk Seri Dr. Zulkifli Mohamad Al-Bakri sempat berseloroh mengenai kekalahan Manchester United (MU) selepas dibedil Arsenal dalam perlawanan pada Ahad.

Perkara itu dikongsikan bekas Menteri di Jabatan Perdana Menteri (Hal Ehwal Agama) ketika beliau sedang menyelamatkan seekor kambing, yang terjerat pada jaring gol di sebuah padang.

“Tolong keluarkan kambing yang tersekat di jaring gol. Kebetulan saya lalu di sini.

“Guane gamok mung bulih sangkut ni? (Bagaimana boleh tersangkut ni?). Mesti sokong MU malam tadi,” tulisnya di laman X.

Guane gamok mung bulih sangkut ni? Mesti sokong MU malam tadi. pic.twitter.com/POZWLt7w6y

— Dr. Zulkifli Mohamad Al-Bakri (@drzul_albakri) September 4, 2023

Pada Ahad, Arsenal mempamerkan kebangkitan dramatik apabila meraih kemenangan 3-1 ke atas MU pada aksi Liga Perdana Inggeris (EPL) di Stadium Emirates.

United mencipta kejutan apabila meraih gol pembukaan hasil ledakan Marcus Rashford menerusi gerakan serangan balas pantas pada minit-26, selepas menerima hantaran Christian Eriksen.

Namun, kegembiraan United tidak bertahan lama apabila kapten Arsenal, Martin Odergaard berjaya menyamakan kedudukan apabila menyudahkan umpanan Gabriel Martinelli berselang seminit kemudian.

Gol kemenangan yang ditunggu akhirnya tiba pada masa kecederaan selepas Declan Rice meledak gol hasil daripada sepakan penjuru untuk meletakkan keputusan 2-1 buat Arsenal.

Kemenangan Arsenal akhirnya terjamin apabila penyerang gantian, Gabriel Jesus meledak gol ketiga sebelum wisel penamat ditiupkan dengan kedudukan 3-1 kekal sehingga tamat perlawanan.

Author

View all posts


Mayat terakhir tanah runtuh Batang Kali ditemukan dalam beg tidur

BATANG KALI: Mayat mangsa terakhir insiden tanah runtuh di tapak perkhemahan Father’s Organic Farm di sini, dijumpai dalam beg tidur pada kedalaman tanah 1.5 meter pada pukul 4.53 petang tadi.

Ketua Polis Daerah Hulu Selangor, Supt Suffian Abdullah berkata, mayat kanak-kanak lelaki berusia lingkungan tujuh hingga 12 tahun itu ditemukan dalam keadaan telungkup di tebing bukit kira-kira empat meter dari tapak perkhemahan berkenaan di Sektor A (hill view).

Beliau berkata mayat itu dijumpai lengkap berpakaian dalam keadaan sempurna, namun sudah mula mereput dan dibawa ke Hospital Sungai Buloh untuk proses bedah siasat.

“Operasi mencari dan menyelamat (SAR) akan diteruskan bagi kerja-kerja pemeriksaan dan siasatan bagi memastikan kawasan terbabit benar-benar selamat.

“Kami menjangkakan jika tiada halangan dan perkembangan terbaharu, keputusan penamatan SAR akan dimaklumkan esok,” katanya pada sidang media selepas penemuan mangsa terakhir tragedi tanah runtuh tapak perkhemahan itu, hari ini.

Sementara itu, Timbalan Pengarah Jabatan Bomba dan Penyelamat Malaysia (JBPM) Selangor, Wan Md Razali Md Wan Ismail berkata mangsa terakhir itu ditemukan selepas digali secara manual oleh anggota penyelamat yang mengesan aliran cecair yang dipercayai daripada mayat berkenaan.

Beliau berkata secara keseluruhan, 20 mayat ditemui di Sektor A, satu di Sektor B (farm view) dan 10 di Sektor C (river side).

Tinjauan Bernama di Pos Kawasan Tempat Kejadian (PKTK) pada 7.20 malam ini mendapati anggota penyelamat SAR masuk ke lokasi pencarian bagi membuat aktiviti “pembersihan” tempat kejadian.

Tragedi tanah runtuh yang berlaku pada 2.42 pagi 16 Dis lepas itu menyaksikan  31 nyawa terkorban dan 61 selamat daripada keseluruhan 92 mangsa yang dilaporkan dalam kejadian itu.

Operasi SAR melibatkan kerjasama lima agensi utama iaitu Polis Diraja Malaysia, Angkatan Tentera Malaysia, JBPM, Pasukan Mencari dan Menyelamat Khas Malaysia (SMART) serta Angkatan Pertahanan Awam (APM) dengan kekuatan anggota melebihi 250 orang. – BERNAMA


Laporan Parlimen perlu lebih adil, tepat, elak disensasi – Azhar Azizan

KUALA LUMPUR: Media perlu lebih memahami peraturan dan perjalanan persidangan Parlimen bagi membolehkan laporan dibuat secara lebih menyeluruh sekali gus menyampaikan mesej yang tepat kepada masyarakat.

Yang Dipertua Dewan Rakyat Tan Sri Azhar Azizan Harun berkata setiap yang berlaku semasa persidangan dewan termasuk keputusan yang dibuat oleh beliau adalah berdasarkan peraturan-peraturan dalam Aturan Urusan Mesyuarat dan berlandaskan Perlembagaan Persekutuan.

Beliau berkata setiap usul yang dikemukakan perlu mengikut peraturan mesyuarat Dewan Rakyat.

Azhar Azizan juga berkata sepanjang menjalankan tanggungjawab sebagai Yang Dipertua Dewan Rakyat, beliau tidak pernah dipengaruhi oleh mana-mana pihak termasuk kerajaan dalam membuat keputusan.

“Saya tidak pernah dipengaruh, saya membuat keputusan berdasarkan peraturan… saya melibatkan semua pihak sama ada kerajaan (atau) pembangkang,” katanya pada Majlis Ramah Mesra Media bersama Yang Dipertua Dewan Rakyat di Bangunan Parlimen hari ini.

Ditanya mengenai keperluan mewujudkan sistem Parlimen berpenggal tetap, beliau berkata secara praktikal sistem itu adalah lebih baik kerana tarikh pilihan raya umum yang ditetapkan akan memberi kemudahan kepada semua pihak terlibat termasuk kos yang boleh dijimatkan.

“Saya waktu itu (dalam SPR) lebih suka kalau penggal tetap sebab SPR boleh bersedia. Kita boleh lihat pusat mengundi, kita boleh mula pilih sekolah mana, kita boleh mula sewa dewan, latih petugas, pembekalan (kelengkapan pilihan raya) dan sebagainya.

“Kita akan ada jadualnya (yang sudah ditetapkan). Bila tidak ada sistem dan boleh dipanggil bila-bila pilihan raya secara mengejut maka kita tak boleh bersedia. Kita kena teka sendiri,” katanya.

Media melaporkan Speaker Dewan Negara Tan Sri Dr Rais Yatim berkata idea penggal tetap Parlimen pernah dicetuskan pada 1974 oleh Tan Sri Senu Abdul Rahman yang juga Setiausaha Agung pertama UMNO.

Sebelum ini, beberapa Ahli Parlimen pembangkang dan penganalisis politik mencadangkan supaya Akta Penggal Tetap diwujudkan bagi memastikan pembubaran Parlimen dan Dewan Undangan Negeri (DUN) hanya dilakukan apabila penggalnya tamat. – BERNAMA


Hari Kekasih, pelajar IPT dicekup gara-gara ‘dating’ dalam gelap tepi pantai

JASIN: Saat indah seorang pelajar institusi pengajian tinggi (IPT) bersama pasangannya yang berdua-duaan di pinggiran pantai Siring, Merlimau, pada malam Hari Kekasih bertukar ‘suram’ apabila dicekup penguatkuasa tengah malam tadi.

Pelajar wanita berusia 20 tahun dan kekasihnya 22 tahun itu antara lima pasangan yang ditahan Jabatan Agama Islam Melaka (JAIM) dalam Operasi Cegah Jenayah Syariah sempena sambutan Hari Kekasih.

Pengarah JAIM, Datuk Che Sukri Che Mat berkata, pasangan terbabit ditahan selepas dilihat duduk berdua-duaan dalam keadaan gelap di pantai berkenaan tanpa mempunyai hubungan sah suami isteri.

“Hasil soal siasat wanita tersebut merupakan pelajar IPT dan mengaku mereka menjalinkan hubungan sebagai kekasih sejak dua tahun lalu.

“Pasangan itu memberi alasan hanya duduk melepak selepas makan malam bersama, namun ketika diserbu kedua-duanya didapati duduk begitu rapat tanpa mempunyai ikatan yang sah,” katanya seperti dilapor Kosmo pada Selasa.

Beliau berkata demikian pada sidang akhbar selepas tamat melakukan operasi sekitar pukul 4 pagi tadi.

Tambah beliau, pihaknya turut menahan dua pasangan lain dalam serbuan di dua buah hotel di sekitar Banda Hilir.

“Kita juga menahan dua pasangan berusia antara 25 tahun hingga 37 tahun kerana berkurung tanpa sebarang dokumen perkahwinan yang sah.

“Satu pasangan melibatkan seorang pengawal keselamatan sebuah syarikat kurier berusia 28 tahun dengan kekasihnya 25 tahun di sebuah hotel di Ujong Pasir.

“Sepasang lagi adalah pasangan warga asing iaitu warga Bangladesh dengan warga Indonesia di sebuah hotel terkenal di Taman Melaka Raya,” katanya.

Maklum beliau, kesemua yang ditahan dibawa ke pejabat JAIM bagi membantu siasatan mengikut Seksyen 53 dan Seksyen 71 Enakmen Kesalahan Syariah Negeri Melaka 1991.

Author

Diyana Rahip

View all posts

View all posts


Peniaga digesa turunkan harga makanan selaras penurunan harga barang – Annuar

KUALA LUMPUR: Peniaga khususnya penjual makanan digesa supaya menurunkan harga jualan dan tidak mengambil kesempatan dengan menaikkan harga berikutan kenaikan harga yang bersifat sementara.

Pengerusi Pasukan Khas Jihad Tangani Inflasi, Tan Sri Annuar Musa berkata, ketika tempoh berlaku kenaikan harga barangan seperti ayam sebelum ini, penjual terpaksa menaikkan harga jualan mereka namun kini hasil intervensi kerajaan harga barang kembali rendah dan stabil.

Justeru itu, beliau yang juga Menteri Komunikasi dan Multimedia berkata menjadi tanggungjawab peniaga untuk bersama-sama berusaha dan sedia untuk menurunkan harga jualan mereka.

“Laporan yang dibentangkan hari ini, membuktikan harga ayam dalam pasaran seluruh negara telah berada di tahap lebih rendah daripada harga siling dan lebih rendah berbanding ketika harga naik melonjak.

Data menunjukkan harga makanan berkaitan ayam telah dinaikkan dengan agak tinggi. Apakah tidak mungkin bagi peniaga yang berkaitan untuk turunkan semula harga setimpal dengan harga ayam,” katanya pada sidang media selepas mempengerusikan mesyuarat pasukan khas itu di Bangunan Parlimen di sini,  hari ini.

Menurutnya terdapat juga produk lain yang tidak terkesan dengan kenaikan harga tertentu dan tidak tersenarai sebagai barangan kawalan tetapi harga dinaikkan penjual.

Ditanya sama ada terdapat tindakan dikenakan pada peniaga yang masih menjual makanan dengan harga tinggi, beliau berkata tidak semua perkara boleh menggunakan penguatkuasaan undang-undang terutama bagi barangan yang tidak disenarai sebagai barangan kawalan.

Katanya kerajaan telah berbelanja besar untuk menurunkan harga justeru atas dasar tanggungjawab dan untuk membantu rakyat, peniaga diminta menurunkan semula harga jualan.

“Kita minta pemain industri cubalah turunkan harga (jualan) mereka dan kita buat (permintaan turun harga) secara rundingan serta seruan terbuka seperti ini…ada perkara perlukan punca kuasa undang-undang, ada perkara perlukan kebertanggungjawaban pengguna dan penjual.

“Kita (kerajaan) harapkan tiada amalan mengambil kesempatan, pencatutan harga dan mengambil untung secara melampau dengan satu-satu situasi yang berlaku,” katanya.

Annuar berkata walaupun data terperinci daripada Jabatan Perangkaan Malaysia mendapati kedudukan inflasi negara secara relatif rendah iaitu 3.4 peratus dan terendah dalam kalangan negara ASEAN, namun tidak dinafikan kenaikan harga barangan dan perkhidmatan terutama makanan menjejaskan golongan berpendapatan rendah.

Justeru, katanya kerajaan berpendirian untuk terus berusaha memastikan harga barangan utama tidak terus naik dan dikawal. – BERNAMA

Author

MEDIAVARIASI

View all posts

View all posts


Tan Sri Abdul Khalid Ibrahim meninggal dunia

SHAH ALAM: Bekas Menteri Besar Selangor Tan Sri Abdul Khalid Ibrahim telah meninggal dunia pada 11.08 malam tadi di Hospital Cardiac Vascular Sentral, Kuala Lumpur.

Hantaran di laman Facebooknya memaklumkan Allahyarham Abdul Khalid, 76, telah dimasukkan ke hospital sejak 23 April lepas akibat jangkitan pada injap jantung.

Menurut hantaran tersebut, jenazah Menteri Besar ke-14 Selangor itu akan dibawa ke Masjid Saidina Umar Al Khattab di Bukit Damansara untuk dimandi, dikafan dan disembahyangkan.

“Selepas itu, jenazah Allahyarham akan dibawa ke Masjid Sultan Salahuddin Abdul Aziz Shah, Seksyen 5 di sini bagi memberi peluang kepada rakyat Selangor memberikan penghormatan terakhir dan melakukan solat jenazah,” menurut hantaran itu.

Atas titah dan limpah kurnia Sultan Selangor Sultan Sharafuddin Idris Shah, jenazah Allahyarham akan disemadikan di Makam Diraja Shah Alam, Seksyen 5 di sini.

Allahyarham, yang merupakan anak jati Jeram, Kuala Selangor, meninggalkan seorang isteri iaitu Puan Sri Salbiah Tunut, empat anak dan dua cucu. – BERNAMA

Author

MEDIAVARIASI

View all posts

View all posts


Azizulhasni tarik diri Kejohanan UCI Track Nations Cup

JAGUH berbasikal trek negara, Datuk Mohd Azizulhasni Awang mengumumkan keputusannya untuk menarik diri dari penyertaan di kejohanan UCI Track Nations Cup Cairo Egypt, hari ini.

Menurutnya, keputusan itu dibuat berikutan nasihat doktor dan mengambil kira beberapa faktor lain.

“Saya telah mengambil keputusan untuk menarik diri dari penyertaan di kejohanan UCI Track Nations Cup Cairo Egypt atas sebab kecederaan ketika latihan disini.

“Demi memberi ruang untuk mendapatkan pemulihan yang optimum, tempat saya akan digantikan oleh Fadhil Zonis,” maklumnya di Facebook pada Rabu.

Pada masa sama, Pelumba berusia 35 tahun yang digelar The Pocket Rocketman itu berharap semua pihak kekal memberi sokongan terhadap rakan-rakan seperjuangannya yang lain.

“Saya memohon agar anda semua terus memberikan sokongan kepada atlet lumba basikal yang akan bertanding disini.

“Jadual perlumbaan adalah seperti berikut Rabu (Men’s & Women’s Team Sprint), Khamis (Men’s Keirin, Women’s Sprint, Men’s Omnium) manakala Jumaat (Women’s Keirin, Men’s Sprint, Men’s Madison, Women’s Omnium),” tulisnya.

Untuk rekod,  Azizulhasni pernah menjalani pembedahan jantung terbuka susulan disahkan mengalami masalah jantung jarang ditemui dikenali sebagai arteri koronari kanan yang menyalur dari aorta di posisi janggal/ganjil (AAORCA) di Hospital Epworth Richmond, Melbourne, sebelum kembali beraksi pada penghujung tahun lepas.

Author

Diyana Rahip

View all posts

View all posts


Piala AFF: Antara aksi terbaik Harimau Malaya – Pan Gon

KUALA LUMPUR: Ketua jurulatih Harimau Malaya, Kim Pan Gon, menyifatkan kemenangan 4-1 ke atas Singapura pada perlawanan terakhir Kumpulan B, Piala Persekutuan Bola Sepak ASEAN (AFF) 2022, malam ini, sebagai antara persembahan terbaik anak buahnya.

Jurulatih dari Korea Selatan itu berkata, beliau gembira melihat skuad kendaliannya berjaya menampilkan potensi mereka ketika membenam skuad Singa sekali gus mengesahkan slot separuh akhir kejohanan itu di hadapan 65,147 penyokong di Stadium Nasional, Bukit Jalil, di sini.

“Kita boleh lihat semangat mereka (pemain Harimau Malaya). Mereka telah memberi kesungguhan di atas padang, menunjukkan semangat berpasukan yang hebat dan menyajikan perlawanan yang baik kepada peminat malam ini, itu adalah yang paling mengagumkan,” katanya pada sidang media selepas perlawanan di sini.

Katanya, kemenangan tersebut membuktikan bahawa semua kerja keras mereka sejak lima minggu lalu telah membuahkan hasil kerana mereka masih ‘hidup’ dalam kejohanan yang dipanggil ‘Piala Dunia ASEAN’ itu.

Bukan itu sahaja, Pan Gon berkata, beliau gembira melihat pemainnya dapat mengembalikan semula momentum selepas kekalahan kontroversi 0-3 menentang Vietnam, minggu lalu.

“Saya rasa pemain berada di bawah tekanan yang besar (sebelum perlawanan Singapura) kerana mereka perlu beraksi untuk meyakinkan diri mereka sendiri… Saya menggalakkan pemain untuk menikmati suasana perlawanan ini tetapi esok kita mula semula,” katanya.

Sementara itu, ketua jurulatih Singapura, Takayuki Nishigaya, mengakui beliau kecewa dengan keputusan itu selepas gagal membawa pasukan bimbingannya untuk mara ke separuh akhir.

“Ini satu keadaan yang sukar untuk bermain di sini tetapi terdapat banyak ruang untuk diperbaiki memandang terdapatnya potensi untuk meningkat lebih jauh.  Bagaimanapun, tahniah Malaysia dan saya ucapkan selamat maju jaya pada peringkat seterusnya,” katanya.

Selaku naib juara Kumpulan B, Malaysia akan berdepan juara Kumpulan A, Thailand, pada peringkat separuh akhir secara timbal balik di Stadium Nasional Bukit Jalil di sini, Sabtu ini dan di Bangkok pada Selasa depan.

Dalam satu lagi saingan separuh akhir, Vietnam, yang menewaskan  Myanmar 3-0 pada perlawanan terakhir kumpulan B di Hanoi, malam ini, muncul  juara kumpulan dan akan bertemu naib juara Kumpulan A, Indonesia, Jumaat ini dan Isnin depan. – BERNAMA


Twitter bakal perkenal ciri tweet panjang pada awal Februari

ELON Musk dalam tweetnya pada Ahad mendedahkan Twitter akan melalui beberapa perubahan dari segi antara muka, selain pengenalan ciri baharu dalam tempoh sebulan dua ini.

Termasuk dalam pengenalan ciri baharu ialah pengenalan ciri yang sudah lama dinantikan pengguna iaitu sokongan untuk perkongsian Tweet yang panjang.

Buat masa ini, Twitter mengehadkan perkongsian kepada hanya 280 aksara sahaja.

Sebelum ini, terdapat desas-desus yang mengatakan Twitter mungkin menyokong perkongsian sehingga 4,000 aksara melalui aplikasinya.

Langkah ini akan membolehkan pengguna berkongsi artikel atau membuat perkongsian panjang, tanpa perlu memecahkannya kepada beberapa Tweet berbeza.

Elon Musk menyasarkan untuk memperkenalkan ciri ini pada awal Februari 2023 ini.

Easy swipe right/left to move between recommended vs followed tweets rolls out later this week.

First part of a much larger UI overhaul.

Bookmark button (de facto silent like) on Tweet details rolls out a week later.

Long form tweets early Feb.

— Elon Musk (@elonmusk) January 8, 2023

Author

Taufik Asmady Abdul Aziz

View all posts

View all posts


NPI M1M dibida RM622,000

CYBERJAYA: Nombor Pendaftaran Istimewa (NPI) M1M menerima bidaan tertinggi berjumlah RM622,000 yang ditawarkan untuk bidaan terbuka sempena Hari Kebangsaan 2023.

Jabatan Pengangkutan Jalan (JPJ) memaklumkan, siri NPI M_M adalah singkatan kepada ‘Malaysia Merdeka’ itu keseluruhannya berjaya mengutip lebih RM20 juta, bermula 31 Ogos hingga 4 September.

“NPI M1M menerima lima bidaan tertinggi berjumlah RM622,000 manakala M5M berada di tempat kedua (RM500,000), M8M (RM450,000), M9M (RM402,004) dan M6M (RM350,000).

“Jumlah penyertaan keseluruhan pembida siri ini adalah 25,033 orang dan 6,872 pembida berjaya memenangi nombor pendaftaran masing-masing,” katanya dalam satu kenyataan pada Jumaat.

Menurut JPJ, siri NPI itu menerima sambutan luar biasa daripada orang ramai dalam usaha menyemarakkan lagi sambutan Hari Kebangsaan 2023 baru-baru ini.

Katanya, lima nombor menerima bidaan tertinggi adalah M101M sebanyak 39 bidaan, M155M (33), M51M (32), M313M (31), M39M (28).

“JPJ ingin mengucapkan tahniah kepada pembida yang menerima keputusan rasmi pada 5 September lalu dan terima kasih juga kepada semua pengguna yang menyertai bidaan ini melalui sistem JPJeBid.

“Bidaan JPJeBid ini adalah usaha jelas JPJ dalam menyediakan perkhidmatan secara digital kepada rakyat selaras dengan Pelan Strategik Pendigitalan Sektor Awam 2021-2025,” katanya.

Author

Fazleen Safina Abd Jamil

View all posts

View all posts


Sepatutnya raikan dan hormati perbezaan kaum di Malaysia – Amira Aisya

KUALA LUMPUR: Timbalan Presiden MUDA, Amira Aisya Abd Aziz menegaskan sentimen-sentimen perkauman dan agama yang banyak dimainkan beberapa parti sepanjang kempen Pilihan Raya Umum ke-15 (PRU15) adalah tidak wajar.

ADUN Puteri Wangsa itu berkata demikian pada sidang media yang diadakan pihak PH di luar Ibu Pejabat Polis Daerah (IPD) Dang Wangi pada Sabtu pagi.

Amira bersama-sama dengan beberapa pemimpin daripada parti-parti komponen PH ketika ditemui pihak media baru sahaja selesai membuat satu laporan polis di IPD Dang Wangi berhubung isu perkauman dan agama yang dimainkan di media sosial.

“Apa yang kita lihat sepanjang waktu kempen berlangsung, di mana sentimen-sentimen perkauman digunakan sebagai api untuk menghentam dan juga menghasut orang lain menentang parti-parti lain.

“Itu adalah satu semangat yang terlalu jauh bertentangan dengan semangat Malaysia yang sebenar dalam negara kita, sepatutnya perbezaan kaum itu kita raikan dan hormati.

“Tetapi apabila sentimen-sentimen perkauman dimainkan kebanyakan parti politik, itu adalah satu perkara yang sangat tidak wajar,” katanya.

Pada masa sama, beliau turut menyentuh mengenai penahanan seorang pengguna Twitter @bumilangit yang tidak wajar kerana individu itu hanya memuat naik kandungan berunsur kebencian itu supaya isu itu diberi perhatian orang ramai.

“Saya juga suka untuk menyentuh tentang isu penahanan pengguna Twitter @bumilangit di mana dia telah direman hanya kerana dia membawa perhatian kepada video-video yang memainkan isu-isu perkauman.

“Saya rasa perkara itu sangat tidak wajar. Kenapa @bumilangit ditahan dan direman sehingga berhari-hari walaupun kami difahamkan bahawa siasatan ke atasnya telah selesai sedangkan akaun-akaun media sosial yang memainkan unsur-unsur perkauman ini belum ada apa-apa perkembangan daripada pihak polis tentang apa-apa tindakan yang diambil atas mereka yang betul-betul menggunakan isu perkauman.

“Bagi saya ini adalah dua kontras sangat besar yang dapat kita lihat dan saya harap pihak polis dapat mengambil tindakan atas mereka yang memainkan isu perkauman kerana ini bukanlah perkara kecil,” katanya lagi.

Justeru, beliau berharap pihak polis dapat mengatasi isu ini dan dan tidak mengambil mudah dan ringan terhadap laporan yang telah dibuat.

Menurut Amira, jika perkara ini dibiarkan lebih lama berlegar-legar di ruangan media sosial, akan mengapi-apikan lebih ramai orang dan kemungkinan mendatangkan kesan yang tidak diingini terjadi dalam negara.

Author

Faridah Amiratul

View all posts

View all posts


LGBT, sekular, komunis tidak mungkin diiktiraf dalam Kerajaan Perpaduan – Anwar

KUALA LUMPUR: Perdana Menteri, Datuk Seri Anwar Ibrahim memberi jaminan bahawa golongan LGBT (lesbian, gay, biseksual dan transgender), konsep negara sekular dan ideologi komunis tidak mungkin diiktiraf dalam Kerajaan Perpaduan.

Bercakap dalam program Naratif Khas bersama Perdana Menteri di Radio Televisyen Malaysia (RTM) malam tadi, Anwar berkata, perkara itu hanya dibangkitkan oleh pihak tertentu yang cuba menyebarkan perkara tidak benar.

“Kadang orang politik ini dia kata umpama kalau Anwar jadi perdana menteri maka habis Islam dan sekular akan bertapak, LGBT disahkan, orang komunis bertapak.

“Ini igauan siang hari. Tentunya tidak berlaku dan insya-Allah di bawah kuasa pentadbiran saya perkara ini tidak mungkin berlaku,” katanya.

Beliau berkata demikian ketika ditanya dakwaan yang menyifatkan Anwar sebagai pemimpin yang menjalankan pemerintahan berbentuk diktator.

Menjawab dakwaan bahawa perjanjian persefahaman kerja sama antara Pakatan Harapan (PH) dengan gabungan parti yang menyokong pembentukan Kerajaan Perpaduan diadakan kerana pentadbirannya tidak kukuh, Anwar berkata, ia dilakukan kerana majoriti yang diperoleh pada waktu itu terlalu kecil.

Bagaimanapun bagi membuktikan sokongan, Anwar berkata, beliau sendiri membawa Usul Undi Percaya pada Mesyuarat Pertama Penggal Pertama Parlimen ke-15 yang lepas, selepas dicabar oleh pembangkang yang mempersoalkan keabsahannya.

“Usul (Undi) Percaya ini dicabar oleh pihak pembangkang. Dia kata Anwar tidak ada dokongan, buktikan dan dalam sistem demokrasi, cara yang terbaik membuktikan kekuatan adalah undi percaya atau undi tidak percaya yang mana itu tidak diusulkan.

“Maka saya kemukakan ini dan Alhamdulillah kita dapat dokongan kuat. Jadi soal kata saya diktator itu di mana? Apakah saya melanggar hukum?,” katanya.

Pada hari pertama persidangan itu, keabsahan Anwar sebagai Perdana Menteri ke-10 dibuktikan apabila Usul Undi Percaya yang dibawa oleh Timbalan Perdana Menteri Datuk Seri Fadillah Yusof, diluluskan dengan undian suara, yang berkesudahan lebih suara bersetuju.

Ditanya mengenai tindakan saman yang diambilnya terhadap beberapa individu, Anwar berkata perkara itu dilakukan kerana tuduhan yang dikeluarkan mereka menyentuh kewibawaan beliau sebagai pemimpin.

“Ribuan tuduhan dibuat, fitnah dilemparkan dan puluhan tahun ini saya dah terima, tetapi kalau saya rasa agak terlanjur, melebih dan melibatkan soal kewibawaan dan kredibiliti saya sebagai pemimpin, maka harus diajar bahawa kebebasan ini bukan kebebasan untuk fitnah.

“Apatah lagi kalau kita pakai payung agama, kemudian kita fitnah, kita buat qazaf, saya minta tok guru mereka, ustaz mereka ajar mereka dahulu sebelum ajar orang-orang lain,” katanya.

Sejak mengangkat sumpah sebagai Perdana Menteri pada 24 November 2022, Anwar telah menyaman beberapa individu termasuk Pengerusi Perikatan Nasional, Tan Sri Muhyiddin Yassin kerana mendakwa pemimpin itu memfitnah dan membuat tuduhan palsu terhadapnya. – BERNAMA


Tengku Zafrul dahului 104 penerima darjah kebesaran, pingat negeri Selangor

SHAH ALAM: Menteri Perdagangan Antarabangsa dan Industri, Tengku Datuk Seri Zafrul Tengku Abdul Aziz mendahului senarai 104 penerima darjah kebesaran dan pingat sempena ulang tahun Hari Keputeraan ke-77 Sultan Selangor Sultan Sharafuddin Idris Shah hari ini.

Tengku Zafrul antara dua penerima dikurniakan Darjah Kebesaran Seri Paduka Mahkota Selangor (S.P.M.S.) yang membawa gelaran Datuk Seri.

Sementara itu, Mufti Selangor, Datuk Dr Anhar Opir dikurniakan Darjah Kebesaran Datuk Setia-Sultan Sharafuddin Idris Shah (S.S.I.S.) yang membawa gelaran Datuk Setia.

Sepuluh penerima dikurniakan Darjah Kebesaran-Datuk Paduka Mahkota Selangor (D.P.M.S) yang membawa gelaran Datuk bagi ahli lelaki dan Datin Paduka bagi ahli wanita antaranya Pesuruhjaya Tinggi Malaysia ke United Kingdom dan Ireland Utara Datuk Zakri Jaafar dan Duta Besar Malaysia ke Jepun Shahril Effendi Abd Ghany.

Turut menerima Darjah Kebesaran D.P.M.S adalah Naib Canselor Universiti Putra Malaysia, Profesor Datuk Dr Mohd Roslan Sulaiman; Penasihat Undang-Undang Selangor, Datuk Salim Soib@ Hamid dan Hakim Mahkamah Tinggi Seremban, Azizul Azmi Adnan.

Darjah Kebesaran Datuk-Sultan Sharafuddin Idris Shah (D.S.I.S) yang turut membawa gelaran Datuk  bagi ahli lelaki dan Datin Paduka bagi ahli wanita, dikurniakan kepada 11 individu antaranya Pengarah Jabatan Bomba dan Penyelamat Malaysia (JBPM) Selangor, Norazam Khamis; Pengarah Jabatan Perhutanan Selangor, Datuk Ahmad Fadzil Abdul Majid dan Pengarah Urusan KDEB Waste Management, Ramli Mohd Tahir.

Sultan Sharafuddin turut berkenan mengurniakan Darjah Kebesaran-Setia Mahkota Selangor (S.M.S) kepada 19 penerima yang tidak membawa apa-apa gelaran antaranya Timbalan Panglima 10 Briged (PARA), Kolonel Khairul Anwar Soib; Pengarah Perancangan dan Pembangunan Markas Tentera Laut, Kepten Jamsari Tahir dan Ketua Jabatan Siasatan Jenayah Narkotik Ibu Pejabat Polis Kontinjen Selangor, ACP Ahmad Jefferi Abdullah.

Ketua Pegawai Eksekutif Kumpulan Perbadanan Kemajuan Pertanian Selangor, Dr Mohamad Khairil Mohamad Razi; Pengarah Jabatan Alam Sekitar Selangor Nor Aziah Jaafar dan Hakim Mahkamah Tinggi Syariah, Jabatan Kehakiman Syariah Selangor Zalinah Said adalah antara 19 individu terpilih untuk dianugerahkan Darjah Kebesaran Setia-Sultan Sharafuddin Idris Shah (S.I.S).

Sempena ulang tahun keputeraan itu juga, Johan Tilawah (Qariah) Majlis Tilawah dan Menghafaz Al-Quran Antarabangsa (MTHQA) 2022, Sofizah Mousin dan Johan Tilawah (Qariah) MTHQA 2019, Nor Farhatul Fairuzah Panut termasuk antara 17 individu dikurniakan Darjah Kebesaran Ahli Mahkota Selangor (A.M.S).

Sebanyak 15 individu dikurniakan Darjah Kebesaran Ahli-Sultan Sharafuddin Idris Shah (A.I.S) manakala tiga pemenang pingat emas Sukan SEA 2022 turut dikurniakan Bintang Kecemerlangan Sukan Selangor (B. K. S.) iaitu atlet karate, R. Sharmendran dan C. Shahmalarani serta atlef golf, Marcus Lim Pang Chuen.

Tujuh individu turut dikurniakan Bintang Perkhidmatan Cemerlang (B.P.C) sempena ulang tahun keputeraan baginda.

Majlis Istiadat Pengurniaan Darjah dan Bintang Kebesaran serta Pingat tersebut dilaksanakan di Istana Alam Syah, Klang dekat sini sekitar 8 pagi hari ini. – BERNAMA


Anwar beri jaminan, dua TPM bawah Kabinet baharu

KAJANG: Perdana Menteri ke-10, Datuk Seri Anwar Ibrahim memberi jaminan bahawa dua jawatan Timbalan Perdana Menteri (TPM) akan diwujudkan bawah Kabinet yang diterajuinya dalam Kerajaan Perpaduan.

Beliau yang merupakan Pengerusi Pakatan Harapan (PH) itu turut menyatakan kedua-dua jawatan TPM itu akan diisi oleh wakil masing-masing daripada Barisan Nasional (BN) dan Gabungan Parti Sarawak (GPS).

“Jawatan Timbalan Perdana Menteri itu, Perdana Menteri dari Pakatan Harapan, Timbalan Perdana Menteri dari komponen kuat yang lain, iaitu Barisan Nasional.

“Kepada Sabah dan Sarawak, yang terkuat antara Sabah dan Sarawak adalah GPS,” katanya pada sidang media pertamanya sebagai perdana menteri di Sungai Long Golf & Country Club, Kajang, malam tadi.

Pada masa sama, Anwar turut memaklumkan bahawa persidangan Parlimen ke-15, yang pertama di bawah kerajaan pimpinan beliau akan diadakan pada 19 Disember ini.

Menurutnya, satu usul undi percaya akan dibentangkan pada sidang itu bagi menamatkan soal keabsahan beliau selaku Perdana Menteri.

“Usul pertama selain daripada angkat sumpah adalah usul dari kerajaan iaitu undi percaya. Jadi tidak timbul keresahan kita tentang keabsahan yang ada,” katanya.

Author

Diyana Rahip

View all posts

View all posts


Tak semestinya pemain beraksi di luar negara bagus – TMJ

Tunku Ismail, yang juga Tunku Mahkota Johor (TMJ), berkata terdapat bukti beberapa pemain tempatan yang pernah beraksi di luar negara jelas tidak berupaya memberi impak.

Menurutnya, antaranya Titus James yang pernah beraksi di Perancis, Luqman Hakim Shamsudin yang mewakili kelab Iceland, Njardvik dan bekas pemain kelab divisyen tiga Jepun, Azul Claro Numazu iaitu Hadi Fayyadh Abdul Razak.

Beliau berkata peminat bola sepak tempatan sebaliknya perlu melihat tahap kualiti liga serta perlawanan di negara pemain tersebut bermain sebelum menyanjungi mereka yang beraksi luar daripada Malaysia.

“Saya bagi contoh Titus James dahulu main di France begitu lama apa sumbangan kepada pasukan kebangsaan, sama juga dengan Luqman sekarang kesian juga saya tengok kerana dia adalah pemain baik, sikap baik  tetapi kualiti perlawanan, minit atau peluang di Eropah, Korea atau Jepun juga bukan senang.

“Jika tengok Hadi Fayyadh, mula-mula pergi Jepun tetapi sekarang main dengan Perak FC.” katanya.

“Setakat dapat pengalaman duduk dalam negara sejuk lepas itu balik tiada apa-apa, jadi penyokong perlu realisitik dan nilai benda ini kerana kami dalam industri bola sepak tidak setuju idea main luar negara bagus, itu bagi saya tidak logik,” katanya dalam satu temu bual di Facebook Johor Southern Tigers, hari ini.

TMJ berkata, JDT sangat mementingkan kualiti termasuk perlawanan persahabatan kerana ia dapat memberi pengajaran berguna kepada pemain.

“Anda boleh lihat sendiri kualiti perlawanan persahabatan kami mi bukan lawan calang-calang pasukan. Kami lawan Borussia Dortmund, Zenit St Petersburg, Lokomotiv Moscow dan Spartak Moscow di mana pemain-pemain kami boleh belajar,” katanya.

Dalam pada itu, Tunku Ismail berharap agar pemain JDT dapat mengekalkan konsistensi sepanjang musim ini selepas mendahului Liga Super 2023 dengan mengekalkan rekod bersih selepas tujuh perlawanan sejak saingan liga bermula Februari lalu.

Katanya, menghantar pasukannya menjalani persiapan pramusim di Dubai, Emiriah Arab Bersatu (UAE) sebelum saingan 2023 bermula merupakan kunci kejayaan Harimau Selatan ketika ini. – BERNAMA


Pelancong sasaran datang ke Sarawak kerana ‘sanggup bayar mahal’

Oleh: ARRIAN ZAYNE

KUCHING: Sarawak susun strategi untuk menarik kehadiran pelancong sasaran (selected tourists) lebih ramai ke negeri ini ekoran kelompok berkenaan sanggup ‘bayar mahal’.

Pelancong sasaran kata Premier Sarawak Datuk Patinggi Tan Sri Abang Johari Tun Openg adalah bersifat eksklusif kerana mereka ini mempunyai kelas tersendiri.

“Untuk menarik lebih ramai pelancong datang ke sini (Sarawak) kita perlu melihat apakah dasar untuk menarik pelancong selain tarikan semula jadi iaitu Taman Negara yang kita ada,” katanya.

Beliau berkata demikian pada majlis makan malam Persatuan Hotel-hotel Malaysia (MAH) anjuran Lembaga Pelancongan Sarawak (STB) pada Isnin.

Menjelas lanjut, sama ada pelancong secara rawak (mass tourists) atau pelancong sasaran Abang Johari memberitahu pelancong sasaran adalah keutamaan negeri itu.

“Sebab itulah kita menganjurkan pelbagai acara perniagaan di sini dan Festival Muzik Hutan Hujan (Rainforest World Music Festival) juga… kedatangan mereka ini adalah pelancong sasaran, bukannya pelancong secara rawak,” tegasnya.

Daripada pemerhatian kata beliau secara kebiasaan pelancong rawak tidak mahu berbelanja lebih berbanding pelancong sasaran yang sanggup membayar harga untuk produk atau acara yang menjadi sebab mereka hadir ke negeri ini.

“Pelancong sasaran adalah mereka yang tidak kisah untuk membayar,” ujarnya lagi manakala pelancong secara rawak mungkin juga mendatangkan masalah dari segi harga yang ditawarkan oleh hotel.

Sementara peranan yang dimainkan oleh kerajaan Sarawak jelas Abang Johari, pihaknya giat menaik taraf infrastruktur di seluruh negeri berikutan ia menjadi daya tarikan serta memberi keterujaan kepada para pelancong ketika berada di Sarawak.

Dalam ucapannya, Abang Johari turut mengumumkan sebuah konvensyen mengenai hidrogen bertaraf antarabangsa bakal diadakan di bandar raya Kuching pada tahun hadapan.

Bagi menampung kapasiti kata beliau bangunan Pusat Konvensyen Borneo Kuching (BCCK) akan dinaik taraf agar lokasi ini tidak hanya pusat konvensyen malahan ia turut dilengkapi galeri pameran.

Author

Media Variasi

View all posts

View all posts


Bumbung rumah tercabut, terbang dilanda ribut

BUTTERWORTH: Seorang aktivis masyarakat yang sentiasa membantu penduduk diuji selepas rumah yang didiaminya di Kampung Permatang Binjai, di sini rosak teruk akibat ribut, pada Isnin.

Dalam kejadian jam 11 pagi itu, Noor Hasni Saad, 57, sedang berniaga makanan di kedai miliknya di Teluk Air Tawar, sebelum dihubungi ahli keluarganya memaklumkan keseluruhan bumbung rumah diterbangkan ribut.

Menurutnya, dia bergegas pulang dan terkejut melihat keadaan rumahnya yang rosak teruk selain banyak barangan serta perkakas tidak dapat diselamatkan.

“Ketika di kedai memang saya nampak langit sangat gelap dan angin begitu kuat, tidak lama kemudian saya terima panggilan daripada seorang anak meminta pulang segera.

“Apabila sampai memang tak dapat nak buat apa, habis seluruh bumbung rumah tercabut dan banyak barang dalam rumah tak boleh nak diselamatkan.

“Ketika kejadian cuma ada seorang anak dan cucu saya dalam rumah itu. Mujur tidak berlaku apa-apa kepada mereka,” katanya.

Katanya, sebelum ini dia tidak pernah berdepan kejadian ribut dan sering turun padang membantu mangsa yang lain.

“Banyak saya duduk pi (bantu) sebelum ini (bantu mangsa ribut), hari ini rumah sendiri dilanda ribut.

“Saya reda dengan ujian ini dan masa sama berharap pihak berwajib dapat bantu saya serta mangsa lain yang terbabit,” katanya.

Difahamkan, banyak lokasi di daerah Seberang Perai Utara terjejas termasuk Kolej Matrikulasi Pulau Pinang di Pongsu Seribu Kepala Batas.

Sementara itu, Ketua Polis Daerah Seberang Perai Utara Asisten Komisioner Mohd Asri Shafie berkata, beberapa mangsa sudah membuat laporan polis berhubung kerosakan rumah akibat ribut.

“Kita sedang mengumpul semua laporan polis ini dan akan dikongsikan kepada pihak media nanti,” katanya. – Harian Metro

Author

Media Variasi

View all posts

View all posts


Kerajaan umum hari kelepasan am pada 18, 19 Nov

PUTRAJAYA: Kerajaan mengumumkan 18 dan 19 November sebagai hari kelepasan am bagi memudahkan urusan pengundi menunaikan tanggungjawab pada Pilihan Raya Umum ke-15 (PRU15), kata Perdana Menteri, Datuk Seri Ismail Sabri Yaakob hari ini.

Beliau berkata Sabtu, 19 November itu turut diumumkan sebagai hari kelepasan am kerana terdapat kemungkinan syarikat-syarikat swasta, terutamanya kilang yang tidak tutup pada hari berkenaan, menyebabkan pekerja mereka tidak boleh mengundi.

“Hak mengundi adalah hak yang dijamin oleh perlembagaan dan saya tidak mahu satu orang pun yang dihalang daripada mengundi,” katanya ketika berucap merasmikan Majlis Pecah Tanah Wisma Kongres Kesatuan Pekerja-Pekerja Di Dalam Perkhidmatan Awam (Cuepacs) Putrajaya di sini hari ini.

Turut hadir ialah Ketua Setiausaha Negara, Tan Sri Mohd Zuki Ali; Presiden Cuepacs, Datuk Adnan Mat dan calon Barisan Nasional (BN) Parlimen Putrajaya, Datuk Seri Tengku Adnan Tengku Mansor.

Suruhanjaya Pilihan Raya (SPR) menetapkan 19 November ini sebagai hari pengundian, manakala esok ialah hari pengundian awal.

Pada 7 November, Cuepacs mencadangkan kerajaan mengisytiharkan cuti umum khas pada 18 November untuk memudahkan pergerakan rakyat Malaysia ke lokasi mengundi pada PRU15, dan pada 8 November, Ismail Sabri dilaporkan berkata cadangan itu akan dipertimbangkan.

Ismail Sabri berkata, kerajaan turut bersetuju supaya tarikh pembayaran gaji untuk penjawat awam bagi November 2022 diawalkan pada 17 November dan untuk pesara pula, bayaran pencen diawalkan pada 14 November.

“Ini diharapkan dapat meringankan beban kos penjawat awam yang ingin pulang ke kampung halaman bagi menunaikan tanggungjawab sebagai pengundi,” katanya.

Pada masa sama, Ismail Sabri memaklumkan 30 konsesi lebuh raya telah bersetuju menawarkan kadar tol percuma selama dua hari sempena PRU15, bagi memudahkan pengundi pulang ke kampung halaman untuk mengundi.

“Tol percuma tersebut akan bermula dari pukul 12.01 tengah malam 18 November (Jumaat) hingga 11.59 malam pada hari Sabtu, 19 November melibatkan semua kenderaan jenis persendirian, Kelas 1 sahaja dianggarkan sekitar 90 peratus dari jumlah keseluruhan kenderaan di lebuh raya,” katanya.

Ismail Sabri pada majlis itu memberi jaminan sekiranya kerajaan pimpinannya diberi mandat semula selepas PRU15, kesemua pengumuman yang dibuat pada Majlis Amanat Perdana Perkhidmatan Awam (MAPPA) Ke-18 pada 30 Ogos lepas, yang terkandung dalam Bajet 2023 pasti akan dilaksanakan.

Antara pengumuman tersebut ialah kadar maksimum gantian cuti rehat (GCR) yang boleh dikumpulkan bagi tujuan award wang tunai dinaikkan daripada 160 kepada 180 hari, dan kebenaran penebusan awal gantian cuti rehat (GCR) sehingga 50 peratus akan dinaikkan sehingga maksimum 90 hari.

Ia juga termasuk kenaikan Gaji Tambahan Khas 2023 sebanyak RM100 kepada semua penjawat awam Gred 11 hingga 56, Bantuan Khas Kewangan kepada 1.3 juta penjawat awam gred 56 ke bawah sebanyak RM700 dan 1.0 juta pesara kerajaan sebanyak RM350, serta Bantuan Khas Kewangan Aidilfitri 2023 dinaikkan kepada RM600 serta dibayar pada Mac 2023. – BERNAMA


Antony hampiri Manchester United, catat sejarah rekod perpindahan Eredivisie

Oleh: WAHYUDIN AL-BALINGI

GERGASI England, Manchester United semakin hampir mendapatkan penyerang berbakat Ajax Amsterdam, Antony.

United baru saja mengemukakan tawaran lumayan kepada kelab Belanda itu.

The Red Devils sudah mengejar Antony selama beberapa minggu lalu. Tawaran pertama berjumlah €80 juta, telah ditolak Ajax pada awal minggu ini.

Namun, De Godenzonen dikatakan agak sukar menolak tawaran terbaru yang diajukan United. Menurut laporan Sky Sports, mereka telah menyiapkan kertas kerja yang menghampiri €100 juta euro termasuk dengan bonus.

United diyakini tidak akan berdepan masalah menjalin kesepakatan peribadi dengan Antony yang dijangka akan tercapai selewat-lewatnya 48 jam ke depan.

Ketika ini, rundingan antara Ajax dan United untuk perpindahan bola sepak berusia 22 tahun itu masih berlanjutan.

Sementara itu, wartawan sukan terkenal, Fabrizio Romano dalam Twitternya mengesahkan Antony akan ke Manchester United.

Jika perpindahan ini direalisasikan, ia adalah bayaran rekod sejarah Eredivisie, Antony akan berada di Manchester minggu depan,” katanya.

Author

Media Variasi

View all posts

View all posts


Guru wanita meninggal dunia sendirian di rumah

GUA MUSANG: Seorang guru wanita ditemukan meninggal dunia akibat jangkitan kuman di rumahnya di kuarters guru sebuah sekolah menengah, di sini, semalam.

Dalam kejadian kira-kira 8.40 pagi, rakan wanita itu menemui mangsa berusia 43 tahun yang tinggal sendirian dan belum berkahwin dalam keadaan terlentang di ruang tamu rumahnya.

Ketua Polis Daerah Gua Musang, Superintendan Sik Choon Foo berkata, mangsa yang tinggal di tingkat empat kuarters guru mula mengajar di sekolah berkenaan pada Januari tahun lalu.

Menurutnya, kejadian disedari apabila seorang guru pergi ke rumah mangsa kerana dia tidak hadir bertugas.

“Apabila sampai di rumah mangsa, pengadu mengetuk pintu dan memberi salam, namun tiada jawapan.

“Pengadu meminta bantuan daripada seorang lagi guru wanita untuk membuka pintu rumah mangsa dengan kunci pendua.

“Selepas berjaya membuka pintu rumah, mereka mendapati mangsa tidak sedarkan diri dalam keadaan terlentang di ruang tamu,” katanya dalam kenyataan, hari ini.

Menurutnya, siasatan awal mendapati tiada unsur jenayah dan mayat mangsa dibawa ke Hospital Gua Musang untuk bedah siasat.

“Punca kematian mangsa disebabkan ‘Sepsis Secondary to Necrotizing Fascilitis’ atau jangkitan kuman yang teruk.

“Siasatan lanjut masih diteruskan dan kes diklasifikasikan sebagai mati mengejut (SDR),” katanya. – Harian Metro

Author

Media Variasi

View all posts

View all posts


PRU15 bukan pada musim banjir – Mahdzir

PUTRAJAYA: Pilihan Raya Umum Ke-15 (PRU15) tidak akan diadakan ketika negara berdepan musim banjir.

Ia susulan Mesyuarat Jemaah Menteri banyak membincangkan persediaan menghadapi banjir dalam negara, baru-baru ini.

Menteri Pembangunan Luar Bandar, Datuk Seri Mahdzir Khalid, berkata mesyuarat yang berlangsung itu banyak memberi tumpuan kepada persediaan untuk menghadapi banjir di negara ini.

Katanya, Perdana Menteri juga mengambil kira nasihat daripada pihak Jabatan Meteorologi Malaysia (MetMalaysia).

“Justeru, biarlah Perdana Menteri yang umumkan kerana beliau berhak untuk menentukan tarikh (PRU15) yang sesuai.

“Kita memahami berkaitan bencana banjir. Di media sosial, cerita mengenai masalah banjir ini sudah jadi bermacam-macam (cerita), ada yang mengatakan pada Oktober, November dan Disember ini.

“Seeloknya, sumber yang tepat itu biarlah dikeluarkan oleh pihak yang bertanggungjawab,” katanya.

Beliau berkata demikian pada sidang media Majlis Pelancaran Program Bimbingan Kelab Usahawan 1 Juta (KU1J@KPLB) di sini.

Menteri Wilayah Persekutuan, Datuk Seri Shahidan Kassim dilaporkan mengesahkan Mesyuarat Jemaah Menteri turut membincangkan mengenai tarikh PRU15, namun enggan mengulas lanjut berhubung perkara itu.

Perdana Menteri, Datuk Seri Ismail Sabri Yaakob juga dilaporkan mengulangi pendirian dan janjinya untuk segera berbincang dengan ‘Top Five’ UMNO berhubung pembubaran Parlimen.

Author

Tun Puteh Wanti

View all posts

View all posts


Pulau Pinang kini dilengkapi rangkaian spektrum 5G

GEORGE TOWN: Pulau Pinang kini merupakan negeri pertama di wilayah utara yang mempunyai rangkaian spektrum 5G.

Ketua Menteri Chow Kon Yeow berkata menerusi Pelan Pelaksanaan 5G di Pulau Pinang Fasa 1 oleh pihak Digital Nasional Berhad (DNB), sebanyak 151 tapak telah dikenal pasti bagi memancarkan spektrum 5G di kawasan pulau tahun ini.

“Daripada 151 tapak tersebut, sebanyak 58 buah struktur telekomunikasi 5G baharu akan didirikan dan baki 93 buah struktur adalah penaiktarafan daripada struktur komunikasi sedia ada,” katanya kepada pemberita di Majlis Pelancaran Rangkaian 5G di sini hari ini.

Beliau berkata bagi perancangan tahun 2023, melalui pelan pelaksanaan fasa dua, sebanyak 235 buah struktur komunikasi bertaraf 5G akan didirikan di kawasan Seberang Perai dan tambahan 77 lagi di kawasan pulau di daerah Timur Laut.

Chow berkata sebagai langkah menuju ke arah 5G bermula tahun 2020, Pulau Pinang telah dipilih sebagai satu daripada enam buah negeri di Malaysia untuk melaksanakan projek Demonstrasi 5G (5GDP).

“Sebanyak tujuh syarikat telekomunikasi telah dipilih untuk melaksanakan 19 kes penggunaan di Pulau Pinang dengan anggaran kos sebanyak RM23.2 juta yang merangkumi lima bidang iaitu, pertanian, pendidikan, negeri pintar, industri pembuatan dan pelancongan,” katanya. – BERNAMA


AMANAH sertai DAP gesa Peguam Negara beri penjelasan DNAA kes Zahid Hamidi

KUALA LUMPUR: Parti Amanah Negara (AMANAH) mahu Peguam Negara atau Jabatan Peguam Negara memberi penjelasan terperinci mengenai hujah atau alasan berkenaan keputusan Mahkamah Tinggi Kuala Lumpur yang melepas tanpa membebaskan Presiden Umno, Datuk Seri Dr Ahmad Zahid Hamidi daripada 47 pertuduhan pecah amanah, rasuah dan pengubahan wang haram.

Setiausaha Agung AMANAH, Datuk Dr Mohd Hatta Md Ramli, berkata dengan penjelasan terperinci, ia akan dapat memberikan pencerahan kepada semua pihak, sekali gus mengangkat integriti institusi undang-undang negara khususnya Jabatan Peguam Negara serta Suruhanjaya Pencegahan Rasuah Malaysia (SPRM).

“AMANAH menghormati keputusan Mahkamah Tinggi Kuala Lumpur untuk melepas tanpa membebaskan Ahmad Zahid semalam atas prinsip kedaulatan undang-undang yang didukung oleh selama ini.

“Namun begitu, AMANAH ingin menzahirkan pandangan atas dasar integriti dan kebertanggungjawaban supaya Peguam Negara atau Jabatan Peguam Negara memberikan suatu penjelasan terperinci mengenai hujah atau alasan yang mendorong kepada keputusan itu,” katanya menerusi satu kenyataan.

Mahkamah Tinggi Kuala Lumpur di sini semalam, membuat keputusan melepas tanpa membebaskan Ahmad Zahid daripada 47 pertuduhan pecah amanah, rasuah dan pengubahan wang haram membabitkan puluhan juta ringgit dana milik Yayasan Akalbudi.

Keputusan itu dibuat Hakim, Collin Lawrence Sequerah, selepas membenarkan permohonan yang dikemukakan Timbalan Pendakwa Raya Mohd Dusuki Mokhtar, ketika kes itu sedang berada peringkat prosiding bela diri.

Selain daripada AMANAH, DAP terlebih dahulu meminta agar Peguam Negara, Tan Sri Idrus Harun memberi penjelasan terbuka berkenaan keputusan Mahkamah Tinggi Kuala Lumpur semalam.

Mohd Hatta berkata, parti itu turut yakin proses perundangan dan prosiding mahkamah sepanjang perjalanan kes itu telah diadili oleh hakim. – Berita Harian

Authors

Media Variasi

View all posts

Diyana Rahip

View all posts

View all posts

View all posts


PM ucap tahniah dua sekolah kebangsaan disenarai pendek terbaik dunia

KUALA LUMPUR: Perdana Menteri, Datuk Seri Anwar Ibrahim mengucapkan tahniah kepada dua buah sekolah Malaysia, yang disenarai pendek dalam kelompok 10 teratas bagi Anugerah Sekolah Terbaik Dunia 2023 (World’s Best School Prizes 2023).

Dua sekolah berkenaan ialah Sekolah Kebangsaan (SK) Seri Permai, Pulau Pinang, yang tersenarai dalam kategori Inovasi manakala SK Kanchong Darat, Selangor, tersenarai dalam kategori Gaya Hidup Sihat.

“Salut saya buat warga pendidik dan anak-anak atas pencapaian ini, semoga terus mengorak langkah mencipta lebih banyak kejayaan pada masa akan datang,” katanya menerusi ciapan di Twitternya, hari ini.

Menurut laman sesawang World Best School Prizes yang dianjurkan T4 Education, platform yang berpangkalan di UK untuk pendidik dan sekolah, menawarkan lima hadiah bagi meraikan sekolah yang telah memberikan impak bersinigfikan kepada pelajar mereka, komuniti dan juga masyarakat.

Pemenang dari lima ketegori iaitu Kolaborasi Komuniti, Tindakan Alam Sekitar, Inovasi, Menangani Cabaran dan Menyokong Gaya Hidup Sihat, akan menerima sebahagian daripada sumbangan bernilai US$250,000 (kira-kira RM1.15 juta) untuk mengembangkan dan mempertingkatkan lagi projek pendidikan mereka.

Pengumuman tiga finalis terbaik untuk setiap kategori akan dibuat pada September manakala penyampaian hadiah dijadualkan Oktober.

Pada 2022 SK Kempadang, Pahang, telah tersenarai sebagai tiga sekolah terbaik dunia dalam kategori Inovasi, manakala SMK Kampong Jawa tersenarai 10 terbaik kategori Menangani Cabaran. – BERNAMA


Polis tahan empat bersaudara, rampas dadah bernilai RM90,000

TAWAU: Polis menahan empat bersaudara termasuk tiga adik-beradik dan merampas dadah jenis ganja seberat lebih 27.31 kilogram (kg) dianggarkan bernilai RM90,000 dalam serbuan di sebuah premis di Kilometer 16, Jalan Apas di sini pada Isnin lepas.

Ketua Polis Daerah, ACP Jasmin Hussin berkata tiga beradik iaitu dua wanita dan seorang lelaki serta seorang saudara lelaki mereka itu, yang kesemuanya berusia antara 20 dan 43 tahun ditahan dalam serbuan di premis tersebut pada pukul 5 petang.

Katanya serbuan oleh anggota Bahagian Siasatan Jenayah Narkotik Ibu Pejabat Polis Daerah (IPD) Tawau dan Ibu Pejabat Polis Kontinjen (IPK) Sabah itu, adalah hasil maklumat orang awam.

“Ketika serbuan didapati dua lelaki sedang mengangkat tiga kotak dari sebuah kereta ke premis tersebut. Hasil pemeriksaan menemukan 29 bungkusan yang masing-masing berisi ketulan mampat disyaki dadah jenis ganja.

“Dua wanita berada dalam kenderaan itu turut ditahan. Dadah yang dirampas itu disyaki untuk dipasarkan di sekitar Tawau yang mampu dibekalkan kepada 20,000 pembeli,” katanya dalam kenyataan di sini hari ini.

Jasmin berkata kes disiasat di bawah Seksyen 39B Akta Dadah Berbahaya 1952. – BERNAMA